PzP: Kažnjeni smo zbog transparenta više nego huligani iz Beton hale\nPokret za preokret (PzP) saopštio je danas je Komunalna milicija kaznila sa 50.000 dinara taj pokret zbog toga što su njegovi aktivisti ispred ulaza Skupštine grada postavili transparent sa natpisom "PzP - dosta pljačke" i dodao da je ta kazna znatno veća nego one koje su dobili huligani uhapšeni zbog nedavnog incidenta ispred Beton hale.\n“Kako je i CINS u svom istraživanju juče naveo, većina huligana koji su prekršili Zakon o javnom redu i miru, gonjena je za nepristojno, drsko i bezobzirno ponašanje, a novčane kazne su se kretale od 5.000 do 31.000 dinara. U skoro trećini osudjujućih presuda kazna je bila ispod zakonskog minimuma. Prethodno je naš odbornik i predsednik gradskog odbora Miša Bjedov već nepravosnažno kažnjen sa 50.000 dinara jer je na skupu dao podršku Draganu Djilasa kada su mu napadnuta deca i porodica tokom pandemije”, navodi taj pokret.\nPzP navodi da je transparent istaknut 2. juna bio uredno prijavljen policiji i da je u prijavi naznačeno da će na skupu biti transparenata.\n“Razlog kažnjavanja od Komunalne milicije je što je transparentom ‘narušen izgled zgrade’. Podsećamo da je skup organizovan iz razloga što gradonačelnik Zoran Radojičić i Goran Vesić pola godine nisu odgovorili na pitanje, koje je u pisanoj formi postavio odbornik Preokreta Miša Bjedov, zašto je grad Beograd za šest godina oplјačkao Beogradjane za 190 miliona dinara preko ‘Beogradskih elektrana’, kroz monopolske cene grejanja”, dodaje se u saopštenju.\nPokret je dodao da je kaznu potpisao komunalni milicajac Miljan Knežević i najavio žalbu na tu odluku.


Amerika na crnu listu stavila Marinka Čavaru i Alena Šeranića | Kosova.info\nDom|Najnovije|Amerika na crnu listu stavila Marinka Čavaru i Alena Šeranića\nAmeričko Ministarstvo finansija proširilo je danas listu sankcionisanih osoba iz Bosne i Hercegovine.\nNa listi su se našli Marinko Čavara, predsjednik Federacije Bosne i Hercegovine i Alen Šeranić, ministar zdravlja i socijalne zaštite Republike Srpske.\nKako stoji na stranici američkog State Departmenta onji su ugrozili stabilnost regiona potkopavanjem Dejtonskog mirovnog sporazuma i demokratskih procesa ili institucija.\nDanašnja akcija jača posvećenost Sjedinjenih Država promicanju odgovornosti na Zapadnom Balkanu, uključujući one zvaničnike koji potkopavaju demokratske procese ili institucije na Zapadnom Balkanu i time ugrožavaju mir, stabilnost i prosperitet svojih zemalja.\n“Marinko Čavara i Alen Šeranić su svaki nastojali slijediti etnonacionalističke i političke agende na račun demokratskih institucija i građana Bosne i Hercegovine,” rekao je Brian E. Nelson, podsekretar trezora za terorizam i finansijsku obavještajnu službu.\n“Današnja akcija pokazuje čvrstu opredijeljenost Sjedinjenih Država stabilnosti i prosperitetu Bosne i Hercegovine”, dodao je on.\nČavara je uvršten na listu zbog odgovornosti za ili saučesništvo, zbog direktnog ili indirektnog učešća, kršenja ili djelovanja koja predstavljaju opstrukciju ili prijete provedbi bilo kojeg regionalnog sigurnosnog, mirovnog sporazuma ili sporazuma o saradnji ili o obostranom priznanju, okvirnog sporazuma ili mehanizma koji se odnosi na Zapadni Balkan.\n“Pored ovoga, Čavara je stavljen na listu zbog odgovornosti za ili saučesništvo, zbog direktnog ili indirektnog učešća u aktivnostima ili politikama koje podrivaju demokratske procese ili institucije na Zapadnom Balkanu”, ističe se u saopćenju.\nŠeranić je stavljen na listu zbog promovisanja secesionističkih aktivnosti RS-a, jer je vodio proces usvajanja Zakona o lijekovima i medicinskim sredstvima RS kojeg je njegovo ministarstvo uputilo Narodnoj skupštini RS na razmatranje.\n“Ovaj zakon, koji još nije stupio na snagu, predviđa uspostavu nove agencije samo u okviru RS što bi poremetilo ovlaštenja državne Agencije za lijekove i medicinska sredstva. Šeranić je javno priznao da ovaj zakon preslikava funkcije Agencije za lijekove na državnom nivou, s time što se uspostavom agencije prema ovom zakonu prenose ovlasti sa agencije na državnom nivou na regulatorni autoritet za lijekove i medicinska sredstva u okviru RS. Zbog postojanja institucije na državnom nivou koja služi RS i FBiH, formiranje ove nove agencije na entitetskom nivou predstavlja opstrukciju ili prijetnju provedbi Daytonskog mirovnog sporazuma”, navedeno je u saopćenju.\nŠeranić je uvršten na listu zbog odgovornosti za ili saučesništvo, zbog direktnog ili indirektnog učešća, kršenja ili djelovanja koja predstavljaju opstrukciju ili prijete provedbi bilo kojeg regionalnog sigurnosnog, mirovnog sporazuma ili sporazuma o saradnji ili o obostranom priznanju, okvirnog sporazuma ili mehanizma koji se odnosi na Zapadni Balkan.\nSkandal u UN-u: Ruski ambasador "izjurio" sa sjednice tokom Michelovog obraćanja


GDE GOD NAĐEŠ DOBRO MESTO TU ZNAK POSTAVI | Српски покрет Двери\nDveri Majdanpek: Da li iza inflacije saobraćajnih znakova stoji korupcija?\nBez ikakve javno obavljenih studija, saobraćajnih projekata, a najmanje dokumentacije vezane za realizovane tendere, građani Majdanpeka se redovno susreću sa novopostavljenim znakovima i objektima svetlosne signalizacije koje unose zabunu i otežavaju normalno odvijanje saobraćaja.\nOsobi koja sticajem okolnosti prolazi kroz Majdanpek učinilo bi se, bar po broju jedinica vertikalne signalizacije, da prolazi kroz mesto koje je po frekventnosti saobraćaja na nivou najvećih svetskih metropola.\nJavno preduzeće za građevinsko zemljište Majdanpek koje je odgovorno za postavljanje i održavanje „horizontalne i vertikalne signalizacije, uključujući i svetlosnu ( obeležavanje kolovoza, saobraćajni znaci i semafori )“, ne informiše javnost o zaključenim poslovima i njihovoj realizaciji što budi sumnju da je inflacija saobraćajnih znakova samo jedan od načina da se izvuče privatna korist.\nNajveće zaprepašćenje meštana izazvalo je postavljanje semafora na uglu ulica Nikole Tesle i Pionirske. Na mestu na kom je frekvencija saobraćaja izuzetno niska postavljena je vertikalna svetlosna signalizacija koja otežava normalno funkcionisanje u ovom delu grada.\nNezvanično opravdanje za ovakav čin je stvaranje uslova za mogućnost polaganja vozačkih ispita u Majdanpeku, gradu u kom ne postoji nijedna auto-škola?!\nU samom centru grada postavljen je, u režiji Turističke organizacije opštine Majdanpek (TOOM), putokaz koji prolaznike upućuje na hotel udaljen ne više od 5 metara i zgradu opštine Majdanpek udaljenu desetak metara. Oba objekta imaju jasno istaknute firme koje ukazuju o kakvim se sadržajima radi.\nU ulici Karađorđevoj, na više mesta, postavljeni su znakovi obaveštenja „završetak zone 30“ (III-27.1) i „zona 30“ (III-27) tako da su međusobno udaljeni po 5 metara. Na taj način oni treba da upute vozače da u tih nekoliko metara mogu da voze brzinom od 50 km/h?!\nTakođe u istoj ulici, dužine ne većoj od 1000 metra, TOOM je postavio desetak putokaza ka Rajkovoj pećini, a na samom početku, ove inače jednosmerne ulice, to su učinili sa obe strane kolovoza.\nOO Dveri u Majdanpeku od JP za građevinsko zemljište Majdanpek i TOOM-a zahteva javno objavljivanje podataka o utrošenim sredstvima i poslovne nazive izvođača radova, a od opštine Majdanpek izradu studija i donošenje pravilnika kojima bi se uveo red u oblast koja tretira saobraćajnu signalizaciju. U suprotnom, ovakav način postavljanja saobraćajnih znakova budi osnovanu sumnju da se iza svega krije još jedan način za protivpravno lično bogaćenje na štetu svih građana Majdanpeka.\nInformativna služba Dveri Majdanpek\nTagged dverijavno preduzećeLokalne vestiMajdanpekprojekatsaobraćajSaopštenjastudijaznak


PSG poziva tužilaštvo da preispita poslovanje Telekoma – Gerila\nGerila > Politika > PSG poziva tužilaštvo da preispita poslovanje Telekoma\nPSG poziva tužilaštvo da preispita poslovanje Telekoma\nobjavljeno na Jan. 31, 2020 u 11:50 pm 04/02/2020\nFoto: Press služba PSG\nPokret slobodnih gradjana (PSG) pozvao je danas tužilaštvo da se “konačno pozabavi” poslovanjem Telekoma pošto “postoji sumnja na više krivičnih dela, a pre svega zloupotreba službenog položaja i pomaganje u protivpravnom sticanju imovinske koristi”.\n“Telekom Srbija je akvizicijama Kopernikusa i drugih kablovskih operatera doveo u pitanje\nvlasnička prava nekoliko miliona svojih akcionara, i uticao na pogoršanje stanja medijskih\nsloboda u Srbiji”, navodi se u saopštenju PSG.\nPSG je podestio da je spor Telekoma i Junajted grupe doveo do obustave emitovanja N1\ntelevizije u oko 300 hiljada domova, što znači da je ona postala nedostupna za oko milion\n“To je bio povod za burnu reakciju javnosti koja optužuje stranku na vlasti da uspostavlja\nmedijski mrak, a u odbranu Telekoma se aktivno uključila i Ana Brnabić, predsednica Vlade”, piše u saopštenju.\nKako je naveo PSG, u pozadini dogadjaja je “cela poslovno-pravna konstrukcija, koja je počela da se realizuje krajem 2018. godine”, kada je Telekom Srbija kupio tri kablovka operatera za oko 310 miliona evra po “nerealno visokim cenama”.\n“Taj nerealno visoki iznos je nakon toga poslužio za kupovinu udela u televizijama Prva i O2, a verovatno je nešto novca “preteklo” i za organizatore posla. Na proteste javnosti nisu reagovali ni DRI, niti nadležno tužilaštvo”, piše u saopštenju.\nPSG je naveo da je nakon toga, Nadzorni odbor predložio, a Skupština prihvatila da se ne\nisplaćuje dividenda akcionarima, nego da se dobit od oko 10 milijardi dinara ostavi kao\nnerapsoredjena. “Time je oštećeno nekoliko miliona akcionara Telekoma koji nisu dobili dividendu, ali i svi gradjani Srbije, pošto dividenda i prateći porezi nisu uplaćeni u budžet”, piše PSG.\nPSG navodi da iz Telekoma raspolažu novcem svojih akcionara “kako hoće”, a da za kontrolu poslovanja “niko nije nadležan”.\nTagovijunajted grupn1psgsergej trifunovićtelekom\nMinistri unutrašnjih poslova Srbije i Crne Gore o rastu tenzija u regionu\nVučić: Bez obzira ko će biti izaslanik EU za Kosovo, Berlin će preko Brisela voditi glavnu reč


Autentičan tekst sporazuma: KARADŽIČ - HOLBROOKE? - Kozarac.ba\nBeogradski listovi “Kurir” i “Glas javnosti” objavili su danas tekst sporazuma između Radovana Karadžića i američkog izaslanika za Balkan Ričarda Holbruka, za koji tvrde da je autentični sporazum kojim su Amerikanci garantovali Karadžiću bezbjednost i slobodu u zamjenu za povlačenje iz javnog i političkog života.\nSporazum, čiju su fotografiju objavili listovi, napisan je latiničnim pismom na jednoj strani formata A-4 i ima tri odjeljka.\nU dnu teksta sporazuma su dva potpisa – Radovana Karadžića na lijevoj i Ričarda Holbruka na desnoj strani, a nema datuma potpisivanja.\nU prvom odjeljku “Obaveze” navodi se da će sporazum stupiti na snagu u roku od 90 dana od potpisivanja i Radovan Karadžić se obavezuje da će podnijeti neopozivu ostavku na sve državne i partijske funkcije.\n“RK /Radovan Karadžić/ do trenutka ostavke neće donositi partijske ili državne odluke, niti uticati na druge da ih donose, ukoliko se one bave sljedećim: ratne operacije na teritoriji BiH, dislociranje civilnog stanovništva, međunarodni ugovori – vojni i bezbednosni, naimenovanje državnih, partijskih, regionalnih, lokalnih funkcionera, dislociranje finansijskih sredstava” – navodi se u prvom dijelu dokumenta.\nDrugi dio sporazuma odnosi se na obaveze koje Vlada SAD preuzima na sebe, kao što su obezbjeđivanje Karadžića, finansiranje ili čak smještaj, a u njemu se navodi i da se američka administracija obavezuje da neće ni na koji način uticati na funkcionere i rukovodstvo Karadžićeve SDS.\nU sporazumu se precizira da Vlada SAD stavlja na raspolaganje RK sumu od 600.000 dolara u lokalnoj valuti, što je namijenjeno za “održavanje trenutnog načina života RK i tekuće troškove u periodu od šest godina”, kao i da stavlja na raspolaganje RK rezidencijalni objekat na lokaciji koja je prethodno ugovorena.\n“Vlada SAD stavlja na raspolaganje RK fizičko obezbjeđenje, ne manje od šest ljudi”, navodi se u objavljenom tekstu sporazuma.\nU trećem, završnom dijelu sporazuma pod naslovom “Zajedničke odredbe”, navodi se da ukoliko bi RK ugrozio sporazum to će se tretirati kao “ozbiljno narušavanje neformalnog sporazuma” i biće “sankcionisano sa trenutnim rokom izvršenja”.\nNa kraju se kaže da “ugovor može biti raskinut sporazumno ili na inicijativu Vlade SAD”.


pink.rs | Ministar Stefanović razgovarao sa predstavnicama Saveza udruženja Srbije za pomoć osobama sa autizmom (FOTO)\nMinistar je ovom prilikom izrazio žaljenje zbog prebijanja mladića koji boluje od autizma u Novom Sadu.\nMinistar unutrašnjih poslova Nebojša Stefanović u razgovoru sa predstavnicama Saveza udruženja Srbije za pomoć osobama sa autizmom izrazio je žaljenje zbog prebijanja mladića koji boluje od autizma u Novom Sadu i istakao da su pripadnici Sektora unutrašnje kontrole MUP-s identifikovali i procesuirali policijskog službenika koji se sumnjiči da je udario mladića.\nStefanović je dodao i da je dalji tok ovog slučaja u nadležnosti drugih državnih organa, saopšteno je iz MUP-a.\nOn se s predsednicom Upravnog odbora i članom stručnog tima Saveza udruženja Vesnom Petrović, kao i Natašom Selić Stanković, koja je takođe član stručnog tima i direktor Osnovne škole „Anton Skala“ u koju idu deca sa autizmom, dogovorio da MUP i Savez udruženja u narednom periodu intenzivnije sarađuju.\nDogovorene su zajedničke kampanje i edukacija policijskih službenika, ali i izrada posebnog uputstva za postupanje policijskih službenika u slučajevima gde su oštećene osobe sa autizmom, navodi se u saopštenju.


UPUCAO ROĐAKOVOG BRANIOCA KOD HRAMA Potvrđena optužnica protiv Šaranovića za ubistvo advokata Zreleca\nViši sud u Beogradu potvrdio je optužnicu protiv Vladimira Šaranovića (42) kojom se tereti za ubistvo advokata Vladimira Zreleca 1. decembra 2015. godine na Vračaru.\nKrivično vanpretresno veće donelo je rešenje kojim je potvrđena optužnica Višeg javnog tužioca od 28. maja, precizirala je za Tanjug portparol suda Bojana Stanković.\nŠARANOVIĆ BRANIO SUPRUGU Osumnjičeni za ubistvo advokata Zreleca: Droga je moja, a NE NATAŠINA\n"DOĐE MI DA GA UBIJEM, ALI MI JE ISPOD ČASTI" Kako je policija došla do ubice advokata Zreleca kome je i supruga U PRITVORU\nOna je dodala da na ovo rešenje odbrana ima pravo žalbe Apelacionom sudu u Beogradu.\nŠaranović se optužnicom tereti za krivična dela teško ubistvo i neovlašćena proizvodnja i stavljanje u promet opojnih droga, zbog marihuane koja je pronađena u stanu u kojem je boravio sa suprugom.\nOptužnicom je obuhvaćena i njegova supruga zbog krivičnog dela neovlašćena proizvodnja i stavljanje u promet opojnih droga.\nViše od dve godine nakon ubistva Zreleca, Šaranović je bio u bekstvu, sve do hapšenja 9. januara ove godine u okolini Zrenjanina po poternici Višeg suda u Beogradu. Od tada se nalazi u pritvoru.\nNa saslušanju u tužilaštvu branio se ćutanjem, odnosno iskoristio je pravo da ne iznosi odbranu.\nUHVAĆEN NA SPAVANJU Pogledajte kako je uhapšen osumnjičeni za ubistvo advokata Zreleca (VIDEO)\nŠaranović se sumnjiči da je iz kola u pokretu 1. decembra 2015. godine izrešetao advokata Zreleca ispred zgrade u kojoj je imao advokatsku kancelariju na Vračaru, a inače je bio branilac njegovog rođaka Slobodana Šaranovića koji je u februaru 2017. godine ubijen u Budvi.\nTri nedelje nakon oružanog napada, beogradski advokat je podlegao povredama u Urgentnom centru.\nPRETI MU 40 GODINA ROBIJE Šaranović se nije žalio, potvrđena optužnica za ubistvo Zreleca\nŠaranović negirao da je ubio advokata Zreleca, priznao da je KORISTIO DROGU\nNEGIRA UBISTVO Šaranović na sudu danas rekao da NIJE UBIO ADVOKATA, ali je priznao JEDNO DELO


Stručne službe - Avital\nAvital obezbeđuje punu multidisciplinarnu podršku, kao sastavni deo usluge koju firma pruža – od osnovnog modela preko projekata “Ključ u ruke” pa do BOT projekata. Podrška se odnosi na sve faze projekta – od početnog projektovanja i instalacije, pa do primo predaje i puštanje sistema u rad.\nAvitalov tim obuhvata profesionalce koji su uključeni u svaku fazu projekta, počevši od biološkog modeliranja, hidrauličkog i mašinskog proračuna, procesa primopredaje, svakodnevnog rada sistema i njegovog održavanja, pa sve do podrške u slučaju bilo kakvih problema. Skup različitih disciplina pod jednim krovom obezbeđuje da su svi različiti aspekti jednog projekta uvaženi i da su shodno tome ugrađeni u projekat. Ovakva situacija daje klijentu potpunu sigurnost jer zna da je uz njega uvek tim koji će mu dati trenutnu i praktičnu podršku za svaki problem koji može da se javi.\nFirma Avital je poslove sa vodom stavila u samo središte svojih poslovnih aktivnosti, počev od navodnjavanja u poljoprivredi, preko infrastrukturnih projekata u Vodoprivredi pa sve do tretmana otpadnih voda.\nKontrola procesa & Automatizacija\nFirma Avital pruža usluge počev od prikupljanja podataka pa do izgradnje projekta u skladu sa klijentovim željama i potrebama, a sve sa osnovnim ciljem smanjenja operativnih troškova.\nNavodnjavanje kap po kap & Mehanizovano navodnjavanje\nU okviru naše firme pružamo usluge izgradnje svih vrsta sistena za navodnjavanje, kako kap po kap tako i mehanizovanog\n“Projekti i sistemi“\nIzrada idejnog rešenja i studije izvodljivosti, glavnih ili izvođačkih projekata i prateće tehničke dokumentacije.\nNabavka i isporuka opreme, sistema i materijala za instalaciju.\nNadgledanje i upravljanje izgradnjom.\nDetaljno projektovanje, nabavljanje opreme, integracija sistema, razvoj softverskih aplikacija za integralnu kontrolu i sigurnosni sistemi koji uključuju i DCS, sisteme za detekciju gasa, protiv požarne sisteme i sisteme za isključivanje sistema u slučaju opasnosti.\nPrimopredaja projekta , pomoć pri puštanju sistema u rad i obuka osoblja.\nIzvođenje projekata EPC, EPCM ili ključ u ruke.


Švedska: Demonstranti traže da se prekinu napadi na džamije | Autonomija\nŠvedska: Demonstranti traže da se prekinu napadi na džamije\nDemonstracije su održane u tri najveća švedska grada - Stokholmu, Malmeu i Geteborgu\nViše od hiljadu ljudi izašlo je 2. januara na protest u Švedskoj, zahtevajući da se prekinu napadi na džamije, dok jačaju tenzije zbog aktivnosti desničarske partije koja je protiv imigranata.\nDemonstracije su održane u tri najveća švedska grada – Stokholmu, Malmeu i Geteborgu, prenosi AFP.\nProtesti su organizovani dan nakon što se dogodio treći napad i paljevina džamije u roku od nedelju dana.\n„Mi želimo da pošaljemo poruku da su ti napadi na džamije problem za čitavo društvo a ne samo muslimane“, rekao je portparol Švedske Islamske asocijacije Mohamed Karaki.\nTenzije u Švedskoj su pojačane pošto je porasla podrška ekstremno desnoj partiji Švedski Demokrati koja želi da smanji imigraciju za 90 odsto, prenosi AFP.


Održana je „Vurdijada“ u Babušnici – IN info\nOdržana je „Vurdijada“ u Babušnici\nNa Kupališnom kompleksu u Babušnici, održana je deveta po redu „Vurdijada“. Ovogodišnja manifestacija, bila je u znaku međunarodne saradnje sa Bugarskom, kroz realizaciju projekta prekogranične saradnje, kojim je obezbeđen autobus za prevoz folklornog ansambla, narodna nošnja i izrada strateških dokumenata od velikog značaja za našu opštinu Studiju razvoja prekograničnog područja i Studiju za unapređenje manifestacije „Vurdijada“. Zbog pandemije, partneri iz Bugarske nisu bili u mogućnosti da dođu, ali je za vreme manifestacije, putem interneta obezbeđena razmena kulturno-umetničkih programa.\nGosti ovogodišnje „Vurdijade“ bili su Tamara Grujić i ekipa emisije „Radna akcija sa Tamarom“ sa Prve srpske televizije.\nPredsednica opštine Babušnica Ivana Stojičić, pozdravila je prisutne i uputila reči zahvalnosti partnerima na ovom projektu. Na kraju zvaničnog dela manifestacije, uručila je pehare i diplome pobednicima „Vurdijade“ i diplome pobednicima likovno-literarnog konkursa.\nOvogodišnja „Vurdijada“ održana je u znatno manjem obimu, zbog pandemije korona virusa Kovid 19, uz poštovanje svih propisanih mera zaštite i preporuke republičkog štaba za vanredne situacije.\nprethodnaOpština Babušnica poziva sve mlade ljude da se prijave za program "Moja prva plata"\nsledećaSetva trave, sadnja drveća i cveća za naš grad - JKP"Mediana"Niš


SRBIJI POTREBAN VASKRS - Glas Podrinja\n(2. april 2015.)\nKONFERENCIJA POKRETA DVERI\nSRBIJI POTREBAN VASKRS\nPokret Dveri tokom predstojećih vaskršnjih praznika podeliće šarena jaja građanima Šapca a prigodne pakete, koje su prikupili članovi te organizacije, najsiromašnijima, rečeno je na konferenciji za novinare.\nDveri naglašavaju da je Vaskrs praznik nade i vere a da je Srbiji sada to najpotrebnije.\n- Naša zemlja je voljom stranih sila podeljena. Kosovo je pod stranom okupacijom, Srbija je osiromašena, najpametniji je napuštaju. Nama se nudi ulazak u NATO alijansu koja je, uz odnarođen režim, glavni krivac za tragediju koja se dešava. Pričaju nam bajke u Evropskoj uniji a mi smo prestareli i umorni da bajke slušamo. Potrebna nam je nada i vera da će uskoro i ovo proći a Vaskrs nas podseća da je, uz Božiju pomoć, i taj dan blizu, rekao je član povereništva Dveri Slaviša Simić.\nPokret Dveri pozdravlja odluku da Vojska Srbije uzme učešća u vojnoj paradi u Moskvi 9. maja povodom Dana pobede i obeležavanja 70 godina od pobede nad fašizmom. U povereništvu smatraju da je to jedina ispravna odluka kuju su predstavnici SNS doneli.\n- Srpskoj Vojsci je mesto među silama pobednicama nad nemačkim nacizmom. Srpski narod je prvi ustanik protiv nacizma u okupiranoj Evropi, koji je podneo ogromne žrtve, i zaslužuje veliko poštovanje za svoju borbu za evropsku slobodu. Učešće na Paradi pobednika 9. maja je opredeljivanje za pravu stranu, dok je sklapanje ugovora sa NATO težak istorijski promašaj koji nas vodi u antirusku koaliciju u kojoj ne možemo i ne smemo nikada biti, kaže Simić.\nOn je dodao da će nakon praznika taj pokret intenzivirati rad na terenu formiranjem mesnih povereništava. Dveri očekuju skoro raspisivanje izbora što će, kako ističu, vratiti srpsku desnicu u parlament.


... /DF: Skandalozna šutnja ministrice Turković na poruke sa UZP zasjedanja u Mostaru / Radio Sarajevo\n18. 03. 2021. u 17:59:00 Radiosarajevo.ba\n"Potpuno je nedopustivo da ministar vanjskih poslova i premijer susjedne zemlje drže lekcije o tome kako treba urediti Izborni zakon Bosne i Hercegovine, posebno kada se ima u vidu da su njihove vizije potpuno identične rasističkim vizijama o nejednakoj vrijednosti glasova građana koje dolaze iz HDZ-a BiH", navode iz DF-a.\nIstiču da Izborni zakon BiH nije pitanje o kojemu će odlučivati zvaničnici Republike Hrvatske, pogotovo kada se ima u vidu njihovo oštro protivljenje provođenju presuda Evropskog suda za ljudska prava koje nimalo ne idu na ruku HDZ-u, niti je pitanje samo pojedinih etničkih stranaka u BiH.\nIzborni zakon se može mijenjati tek uz saglasnost svih političkih predstavnika građana u BiH.\n"Šutnja koju ministrica vanjskih poslova BiH Bisera Turković, već duže vrijeme prakticira u pogledu nasrtaja zvaničnika Republike Hrvatske na Bosnu i Hercegovinu i na stvari koje su unutrašnje pitanje Bosne i Hercegovine, je sklandalozna, i nedostojna funkcije koju Turković obnaša", zaključuju iz Demokratske fronte.\nTagovi: Bisera Turković Mostar Demokratska fronta DF\n! / Bisera Turković sutra s ministrom vanjskih poslova i trgovine Mađarske\n! / Turković: Institucije se trebaju početi baviti pitanjem hibridnog rata protiv BiH


UN: Vreme je da pričamo o robotima ubicama | Svet robotike\n« Ruka robota hiruga preciznija od ljudske\nMicrosoft partner u učenju »\nPosted maj 14, 2014 by Zvonko Prijović in zanimljivosti.\tOstavite komentar\nIako se čini kao diskusija koja bi bila primerenija skupu ljubitelja naučne-fantastike, UN organizuju četvorodnevni samit koji se tiče „smrtonosnih autonomnih robota“ u Ženevi.\nPremisa skupa je prilično prosta: Grupe za zaštitu ljudskih prava su zabrinute da bi nacije mogle da počnu sa razvojem i korišćenjem robota ubica i to ne u toliko dalekoj budućnosti. Ovi roboti bi ubijali ljude bez diskriminisanja i organizacije žele postavljanje moratorijuma koji bi sprečili njihov razvoj i korišćenje.\n„Ne možemo da vidimo kako bi neživa mašina mogla da razume ili ceni ljudski život, ali bi sa druge strane, ona imala moć da odluči kada bi mogla da ga oduzme. Jedini pravi odgovor na ovu buduću pretnju jeste preventivna zabrana svih autonomnih oružja“, izjavio je jedan stručnjak za oružje u ime organizacije Human Rights Watch.\nRane verzije ovakvih mašina su već prisutne, dronovi su već stvarnost, ali su ljudi ti koji odlučuju kada i koga će oni ubiti. Kritičari se brinu da dronovi, ili slične mašine, u budućnosti neće imati ovakva ograničenja. U prilog ovoj tvrdnji ide i podatak da Severna Koreja već poseduje robote čuvare koji mogu biti programirani da pucaju na uljeze koji ne znaju potrebnu šifru.\nOvaj samit bi trebalo da predstavlja prvi korak ka stvaranju internacionalnih regulativa.


Vranješ: Pokretači protesta za povratak ustava iz 1992.\nSrna 07.02.2014 18:29\nBANJALUKA - Protesti u Federaciji BiH ne mogu da se prenesu na nivo čitave BiH jer ih je pokrenula organizacija "Udar", čiji se politički program zasniva na povratku ustava Republike BiH iz 1992, ocijenio je za Srnu profesor na Fakultetu političkih nauka u Banjaluci Aleksandar Vranješ.\n"Oni /'Udar'/ doslovno smatraju da legalno izabrana vlast na sva tri nivoa, odnosno među sva tri konstitutivna naroda, treba da bude zbačena ovim tzv. nenasilnim metodama, jer ovo su tipične tzv. šarpovske metode koje smo vidjeli u 'obojenim' revolucijama", istakao je Vranješ.\nPrema njegovim riječima, njihova osnovna koncepcija je da se izazove anarhija, gdje je potrebno, manje ili više nasilno, srušiti postojeći politički sistem BiH, koji oni doslovno osporavaju i smatraju da je nametnut, baziran na ustavu kojeg ne priznaju i da je neophodno vratiti ustav Republike BiH iz 1992.\n"Oni pozivaju Srbe i Hrvate da im se pri tome pridruže i da se na taj način oslobode nečega što je sada trenutno stanje koje je jednako teško za sva tri naroda", naveo je Vranješ.\nOn je rekao da je to potpuno sporna i paradoksalna situacija, jer se Srbi, doslovno, pozivaju da priznaju referendum, održan 1. marta 1992.\n"To je, ustvari, idejna postavka kompletnog ovog protesta, a onda se putem 'Fejsbuka' pokušavaju pozvati Srbi da izađu, ruše i bacaju kamenje po Banjaluci, navodno sa istim motivima", rekao je Vranješ.\nOn je istakao da, ko god je to organizovao i smislio, dobro ne poznaje BiH, niti političke i društvene odnose u BiH, "jer nisu isti prioriteti, niti isti problemi mogu da vežu sva tri konstitutivna naroda".\nPrema njegovim riječima, u situaciji u kojoj "BiH /ratnom komandantu muslimanskih snaga u Srebrenici/ Naseru Oriću i generalu /Vojske Republike Srpske/ Manojlu Milovanoviću daje različit status, neka građanska incijativa poziva Srbe da se odreknu Republike Srpske i okrenu se ustavu Republike BiH".\n"Neko tamo piše na 'Fejsbuku' da treba da se sruše entiteti, da nestanu kantoni, da imamo samo jednog predsjednika i da po principu 'jedan čovjek jedan glas' bude uređena BiH", rekao je Vranješ.\nOn je naglasio da se u tome krije totalni paradoks.\n"U čitavoj Republici Srpskoj nema više od 40-50 ljudi koji bi se mogli identifikovati sa takvim programom koji je proklamovala organizacija 'Udar' i sada koriste društvene mreže da to propagiraju", kaže Vranješ.\nOn je rekao da se sa njima mogu identifikovati u Tuzli, ali da u Banjaluci, ili bilo gdje u Republici Srpskoj te ideje ne mogu da prođu.


Petković: U Briselu ćemo insistirati na formiriranju ZSO GracanicaOnline.Info\nPetković: U Briselu ćemo insistirati na formiriranju ZSO\n„Bez formiranja ZSO, bez kolektivnih prava koje treba da dobiju Srbi na KiM ne možemo da govorimo o bilo kakvoj normalizaciji odnosa“, izjavio je direktor Kancelarije za Kosovo i Metohiju Petar Petković.\nNa parastosu ubijenim i otetim Srbima u Orahovcu na KiM pre 23 godine, na Orovačkom groblju, Petković je takođe izjavio da će predsednik Srbije Aleksandar Vučić u Briselu pre svega insistirati na Zajednici srpskih opština, ali i na drugim važnim pitanjima, uključujući i pitanje nestalih.\nPodsetio je da je Beograd odgovorio na zahteve Prištine i da je pretražena 21 lokacija za koje se sumnja da su potencijalne grobnice nestalih, te da nije istražena nijedna od devet lokacija koje je Beograd tražio da se pretraži.\n‘Ne sporimo da je zločina bilo i na jednoj i na drugoj strani, ali to što se ističu samo jedne žrtve i da se prave razlike, da imamo žrtve prvog i drugog reda jasno govori o pravoj nameri onih koji bi da sakriju sve zločine koji su se desili nad Srbima na KiM“, istakao je Petković.\nTags: Direktor Kancelarije za Kosovo i Metohiju insistiraćemo na formiriranju ZSO Petar Petković\nPrevious Veljku Odaloviću jutros zabranjen ulazak na KiM\nNext Uoči nastavka dijaloga: Priština ponavlja da Srbija nije ispunila dogovoreno, a Beograd da je ispunio sve\n4. avgusta 2021., 08:33


Ponovo sukobi na trgu Taksim\nDesetine policajaca za razbijanje demonstracija opkolile su jutros trg Taksim u Istanbulu, centru okupljanja učesnika protesta koji širom Turske traju već 12 dana.\nPolicija blindiranim vozilima ruši barikade koje su učesnici protesta postavili na ulicama u blizini trga. Policijske snage za sada nisu krenule ka parku Gezi, gdje su stotine demonstranata postavile šatore.\nGradonačelnik Istanbula Husein Avni Mutlu je izjavio da cilj jutrošnje akcije nije da rastjera demonstrante iz parka već da se "uklone plakati s trga". On je naglasio da policija neće krenuti ni u kakve akcije protiv demonstranata.\nKako navodi agencija Frans pres, veći broj mladih okupio se u blizini trga Taksim i policiju gađao kamenicama i "molotovljevim koktelima", na šta je policija odgovorila vodenim topovima.


Srpska i Srbija organizovat će prvu zajedničku vojnu vježbu na Manjači\nPredsjedavajući Predsjedništva BiH Milorad Dodik i ministar odbrane Srbije Nebojša Stefanović sastali su se danas u Banjaluci gdje su razgovarali o saradnji Srbije i Republike Srpske na više planova.\nDodik je naglasio da su danas razgovarali o više tema.\nDodik je istakao da će Srpska i Srbija organizovati prvu zajedničku vojnu vježbu na Manjači.\n“Čim se stvore uslovi, a to zavisi i od pandemije, OS BiH i Vojska Srbije će održati vojnu vežbu. Mislim da će to biti prva vojna vježba”, rekao je Dodik, prenio je RTRS.\nStefanović je rekao da Srbija ima interes da investira u Srpsku, te da gradi bratski odnos.\n“Po planovima ova vježba će se održati ove godine na Manjači i to je jako važno. Trebala je biti održana prošle godine”, izjavio je Stefanović.\nDodik je izjavio da će Republika Srpska u vojno-školski sistem u Srbiji uputiti ljude koji će se školovati za upravljanje helikopterima, za potrebe buduće helikopterske jedinice koja će biti u sastavu Ministarstva unutrašnjih poslova (MUP).\nDodik je rekao da je MUP-u potrebna specijalizovana helikopterska jedinica za koju je već počeo da nabavlja helikoptere.\nDodik je istakao da je akcenat današnjih razgovora bio i na pitanjima u vezi sa pandemijom virusa korona, odnosno iskustvima sa pendemijom u Vojsci Srbije.\n“Činjenica je da je Srbija činila značajne napore da pomogne Republici Srpskoj, ne samo u pandemiji i ovo je prilika da se ministru zahvalim za pruženu pomoć i razumijevanje oko mnogih pitanja”, izjavio je Dodik novinarima.\nDodik je naglasio da se u okviru vojno-školskog sistema u Srbiji školuje i kadar koji se uključuje u strkturu Oružanih snaga BiH, te da će ta praksa biti nastavljena.\nOn je ukazao i na punu saradnju u okviru namjenske industrije, te istakao da mnoge firme te vrste u Republici Srpskoj ne bi mogle da funkcionišu da nije saradnje sa Srbijom.\n“Drago mi je što smo danas potvrdili da će ta vrsta saradnje biti nastavljena i što su najodgovorniji ljudi u oblasto Vojske na čelu sa ministrom pokazali interes za proširenje te saradnje”, kaže Dodik.\nČlanak indeksiran 12. 03. 2021 Zadnji put osvježen prije 2 mjeseca


Zašto čelnik Tvitera misli da je "gašenje" Trampa dobra, ali i opasna odluka? - Biznis Telegraf.rs\n15/01/21 | 14:14\nDžek Dorsi se juče "javio" na Tviteru sa nizom objava, vezanih za odlazećeg predsednika SAD Donalda Trampa, i suspendovanje njegovog ličnog naloga na ovoj mreži\nOvih dana svetom je odjeknula vest da je kompanija Tviter trajno ukinula nalog odlazećeg predsednika SAD Donalda Trampa, jer smatraju da njegovo "pisanje" na mreži nije primereno, te da postiče nasilje.\nSve se desilo nakon upada demonstranata u zgradu američkog Kongresa, a svoj stav su izneli i politički predstavnici Nemačke, rekavši da je trajna blokada Trampovog naloga na Tviteru - problematična. To smatra Angela Merkel.\nOdluka je pala nakon dugog većanja i brojnih upozorenja, ali se postavlja pitanje, da li su svetske kompanije previše počele da "guše" slobodu govora?\nPortparol nemačke vlade, Štefen Zajbert, kaže da društvene mreže nose veliku odgovornost, kako politička komunikacija ne bi uzela maha u negativnom kontekstu, ali i da je "sloboda mišljenja pravo od osnovnog značaja".\nČelnik Tvitera, Džek Dorsi, rekao je da je suspendovanje Trampovog naloga bila dobra odluka, ali i "opasna". Stvari definitivno nisu crno-bele, te je Dorsi u svom tvitu naveo i da "ne slavi, niti je ponosan na činjenicu da je Tviter ugasio nalog Donalda Trampa", a čak ga je i tagovao, iako je nalog ugašen.\nDalje deluje kao da je sve vreme pokušavao da se "ogradi", čak je postavio retoričko pitanje - ili je zaista pitao pratioce - da li je odluka ispravna? Dodaje da su posle brojnih upozorenja, na osnovu informacija kojima raspolažu, odlučili da to urade.\nIstovremeno, Dorsi je našao način da iskaže "tugu" zbog cele situacije. Takođe je rekao da je ova zabrana jednim delom i neuspeh Tvitera, koji nije učinio dovoljno za "podsticanje zdrave komunikacije na mreži".\nTakođe se osvrnuo na kritike da "samo šačica tehnoloških šefova može donositi odluke o tome ko ima, a ko nema pravo glasa na internetu". Dorsi dodaje da je to poslovno pravo kompanije, koje se razlikuje od zabrana koje propisuje država, ali da može imati slični efekat.\nOdluku o uklanjanju korisnika, postova i tvitova neki su kritikovali zbog kršenja prava Prvog amandmana, a to je sloboda govora. Međutim, velike tehnološke kompanije generalno tvrde da se taj zakon, pošto su privatne kompanije, a ne državni akteri - ne odnosi na njih, odnosno platforme iza kojih stoje.\nVideo: Izglasan opoziv Donalda Trampa u Predstavničkom domu\nDžek Dorsi je šef za primer: U Tviteru sve može, pa i rad od kuće na neodređeno vreme\nСвемирац са друге планете\nОво је апсолутно фашизам у облику левичарског либерализма\n"Ko ne sluša pesmu slusaće oluju" reče pametan čovek . Važi i za Srbiju\n15. januar 2021 | 15:40\nPrica za malu decu, totalna cenzura, sve je izaslo na videlo, “teorije zavere”!\nJKP "Gradske pijace": U Merkatoru se obrušila obloga ventilacije\nPoznato gde je trenutno čuvena slika Paje Jovanovića plaćena 135.000 evra koju su carinici zaplenili


Preispitati najavu povećanja plata i penzija\nBeta 3. novembra 2015. 16:15\nFiskalni savet je danas ponovo ukazao da bi trebalo još jednom preispitati najave o povećanju penzija i plata u javnom sektoru, jer je trenutno kontrola tih rashoda najvažnija mera za ozdravljenje javnih finansija Srbije.\n„Bez osnovnih poluga za smanjenje deficita u sledeće dve godine biće veoma teško obezbediti dodatne uštede od oko 1,5 odsto bruto domaćeg proizvoda (BDP) koliko procenjujemo da je potrebno da bi se javni dug smanjio u 2017. godini“, navodi se u izveštaju Fiskalnog saveta o kretanju javnih prihoda i rashoda u prvih devet meseci 2015. godine.\nProcena Fiskalnog saveta je da će deficit opšte države u 2015. biti oko 3,2 odsto BDP-a.\n„Najavljeno je, međutim, da će država do kraja godine platiti dug prema vojnim penzionerima i dug državnih preduzeća prema NIS-u, što bi povećalo ukupni deficit na oko 4,5 odsto BDP-a. Reč je o velikom, preko 400 miliona evra, neplaniranom rastu državnih rashoda, ali smatramo da je 2015. godina pogodan trenutak za realizaciju ovog jednokratnog rashoda, jer je i povećanje prihoda u ovoj godini dobrim delom, takođe, bilo jednokratno“, ističe se u izveštaju Fiskalnog saveta.\nUkazano je da postoji rizik da se „nakon relativno uspešne 2015. godine deficit opšte države zadrži na dostignutom nivou od oko četiri odsto BDP-a i u narednim godinama, što nije dovoljno za zaustavljanje rasta javnog duga.\n„Uštede od dve planirane mere, od kojih se očekivalo da omoguće najveće fiskalno prilagođavanje u 2016. i 2017. godini (smanjenje broja zaposlenih za po pet odsto godišnje i zamrzavanje penzija i plata u javnom sektoru), sada su pod znakom pitanja“, upozorio je Fiskalni savet.\nPreporuka Saveta je da u sledećoj godini Vlada Srbije izbegava „loše uštede po osnovu slabog izvršavanja javnih investicija i povećanog povlačenja likvidnosti iz državnih preduzeća koja se suočavaju s problemima, što je u 2015. bila praksa“.\n„To ne može biti održiv izvor smanjenja deficita, a smatramo da nije ni ekonomski opravdano. Posebno ističemo da je u prvih devet meseci 2015. godine čak 22,4 milijarde dinara (0,6 odsto BDP-a) neporeskih prihoda prikupljeno iz elektroenergetskog sektora (EPS i EMS po 7,4 milijardi dinara) i Telekoma (7,6 milijardi dinara)“, naveo je Fiskalni savet.


PORUKE Potpredsjednica SNSD-a\nVrijeme je kada treba imati jedinstvo i da svaka politika koja to ne prepoznaje plaća cijenu\nPotpredsjednica SNSD-a Željka Cvijanović ocijenila je da je SDA bila ohrabrena da donese deklaraciju i izjavama stranih zvaničnika koji kažu da Dejtonski sporazum nije zakovana formula, kao i da se ne sankcionira antidejtonsko djelovanje.\nOna je istakla da uvijek postoji kopča između onog što rade "sarajevski političari sa pojedinim inostranim centrima moći".\nCvijanović je za prnjavorsku televiziju "K3" rekla kako SDA deklaracijom nastoji promovirati koncept jednog naroda, "koji ovdje ne može zaživjeti, jer svako nastoji zadržati svoj identitet i svoje nacionalno biće".\n- Deklaracija SDA je dobila našu pažnju, mi ne zaboravljamo, već studiozno pamtimo šta ko radi i pripremamo svoj odgovor - dodala je Cvijanović.\nOna je dodala i kako deklaracija ne predstavlja nikakav inat, već politiku po principu "može nam se", jer šta god da urade, tražit će zaštitu međunarodne zajednice.\nCvijanović je istakla kako je veoma teško živjeti zajedno ako se drugom negira sve njegovo, a ono što je uradila SDA tim dokumentom udar je na suživot.\n- Ono što je pitanje nečeg ličnog, ili pitanje nacionalnog identiteta treba da se poštuje. Nikada mi ne bi padalo na pamet da nekom drugom ko živi u Federaciji BiH (FBiH) ili bilo kom drugom prostoru nešto negiram - rekla je Cvijanović.\nCvijanović je zaključila kako je ovo vrijeme kada treba imati jedinstvo i da svaka politika koja to ne prepoznaje plaća cijenu i nije podržana od naroda.\nGovoreći o zaključcima Glavnog odbora SNSD-a, ona je rekla da ne zna koliko će oni biti prihvaćeni od drugih političkih subjekata, ali da su veoma važni za SNSD kao hodogram za aktivnosti koje treba da sprovede u okviru politike zbog koje je dobila povjerenje građana.\nCvijanović, koja je reizabrana za potpredsjednika SNSD-a, rekla je da je ova partija uradila čitave programe kako bi se provodile politike zbog kojih je dobila podršku građana, a koju neće da iznevjeri.\nŽeljka Cvijanović SNSD SDA


Hajdari: Uspostavićemo mere reciprociteta prema Srbiji - Kosovo Online\n14. Jul 2021. • 06:59\n"Planirane mere za reciprocitet prema Srbiji, su u pripremi i preduzimaju se u punoj koordinaciji sa vladinim kabinetom, dakle ne samo sa jednim ministrom. Spremamo se da preduzmemo mere reciprociteta", rekla je Hajdari.\nDodala je da je prva mera usvajanje Zakona o spoljnoj trgovini, koji štiti tržište i usklađen je sa pravilima Svetske trgovinske organizacije.\n"Tražila sam od premijera da ispita prepreke koje imamo sa Srbijom. Ne bi trebalo da donosimo ishitrene odluke, kako ne bi bilo problema u primeni", rekla je Hajdari.\nTokom predizborne kampanje, premijer Aljbin Kurti je izjavio da je uvođenje mere reciprociteta Srbiji pitanje dana ili nedelje.\n"Pitanje je dana ili nedelje, a ne meseci. Ne znam sada kakav će biti sled, ali to je jedna od prvih stvari koje ću učiniti", rekao Kurti tada u emisiji "Debata plus" na RTV Dukađini.\nHajdari je naglasila da je povodom 100 dana Vlade, Kurti pre nje javno rekao da kada se donese odluka o reciprocitetu nema povratka.\n"Nije dobro za Kosovo da nameće 'ad hok' meru reciprociteta, a zatim da ima problema u primeni", rekla je Hajdari.\nRozeta Hajdari Reciprocitet Aljbin Kurti Srbija\nDa, sledeća bajka je Vuk i 7 jarića\nDragan Petkovic Peciko\nHajdari: Vlada ne odstupa od reciprociteta sa Srbijom\nMinistarka industrije, preduzetništva i trgovine Rozeta Hajdari izjavila je da ne postoji vremenski rok za uspostavljanje reciprociteta sa Srbijom i da će kosovska Vlada doneti odluku o tome kad se steknu uslovi, prenosi Koha.


Američki predsjednik Obama kreće na put u Aziju\nPredsjednik SAD Barak Obama danas kreće na četvorodnevni put u jugoistočnu Aziju tokom kog će posjetiti Tajland, Mjanmar i Kambodžu.\nOvo je njegovo prvo putovanje u inostranstvo od juna i četvrti odlazak u Aziju koju je ranije označio kao novi fokus američke spoljne politike.\nObama će biti prvi američki predsjednik koji će posjetiti Mjanmar koja je decenijama izolovana zbog nedemokratskih vlasti.\nAmerički predsjednik takođe će učestvovati na Samitu istočne Azije u Pnom Penu u Kambodži gdje će nastojati da obezbijedi američko mjesto kao vodećeg igrača u regionu koji je dugo bio pod kineskim uticajem.\nBijela kuća ovaj put opisuje kao istorijski prvenstveno zbog unapređenja odnosa s Mjanmarom, ali i zbog šireg strateškog značaja za američki fokus na Aziju.\nTokom kratkog boravka u Mjanmaru Obama će se sastati s opozicionom liderkom Aung San Su ći i predsednikom Tein Seinom, a trabalo bi održati govor u kome će pozvati na nastavak političkih reformi u toj zemlji.\nIstočno-azijski samit uključuje deset zemalja članica Asocijacije država jugoistočne Azije i osam drugih država - SAD, Kina, Japan, Južna Koreja, Indija, Rusija, Australija i Novi Zeland.\nObama će održati odvojene sastanke s odlazećim kineskim premijerom Ven Djiabaom i japanskim premijerom Jošihiko Nodom.


RTS :: Bolje zdravstvo kroz EU program vredan 446 miliona evra\nDruštvo Bolje zdravstvo kroz EU program vredan 446 miliona evra\nBolje zdravstvo kroz EU program vredan 446 miliona evra\nsreda, 16. mar 2016, 13:12 -> 13:37\nUlaskom u treći evropski zdravstveni program, koji traje od 2014. do 2020, Srbija je otvorila sebi mogućnost da, konkurisanjem za sredstva Evropske unije, popravi situaciju u svom zdravstvu i proširi i unapredi kapacitete zdravstvenih usluga.\nKako je na današnjem predstavljanju tog programa u Palati Srbija istakao ministar zdravlja Zlatibor Lončar naša zemlja je na taj program čekala šest godina, a čiji je cilj da razvije zajedničke alate i mehanizme na nivou EU za rešavanje manjka ljudskih i finansijskih reusrsa i olakša inovacije u zdravstvu.\n"Ministarstvo zdravlja prepoznalo je prednosti ovog programa, pre svega u cilju poboljšanja zdravstvenog sistema u okviru plana razvoja zdravstvene zaštite Republike Srbije. Program traje do 31. decembra 2020. sa ukupnim budžetom od 446 miliona evra", ukazao je ministar.\nLončar je dodao i da će Srbija sprovođenjem programa, dobiti dalju neophodnu podršku za zdravstveni sektor u procesu evropskih integracija, kao i usaglašavanje sa evropskim standardima i javno-zdravstvenim oblastima.\nSrbija će primiti dvostruko više sredstava putem odobrenih projekata u odnosu na sredstva koja je uplatila u budžet Evropske unije, rekao je Lončar, i dodao da će naša zemlja prvi put dobiti i priliku da učestvuje u velikim istraživačkim projektima u zdravstvenim oblastima.\nPrema njegovim rečima cilj Programa je da poveća pristup informacijama u oblasti zdravstva izvan nacionalnih granica i da razvije zajednička rešenja za unapređenje kvaliteta zdravstvene zaštite zašite i bezbednosti pacijenata.\n"Zadatak programa je i nalaženje i promovisanje najbolje prakse za sprovođenje najefikasnijih preventivnih mera za rešavanje ključnih faktora rizika po zdravlje, kao što su pušenje, zloupotreba alkohola, gojaznost, HIV, sa fokusom na prekogranične zdravstvene pretnje", objasnio je Lončar.\nOcenio je da današnji skup pokazuje i da Srbija postaje ravnopravni partner sa zemljama Evropske unije kada su u pitanju fondovi za unapređenje zdravstva, ali i da su time prepoznati napori da se reformama obezbede efikasniji zdravstveni sistem građanima Srbije.\nKljučni ciljevi programa\nNa konferenciji "Nacionalni info dan o evropskom zdravstvenom programu 2014-2020" govorio je i direktor Izvršne agencije Evropske komisije za potrošače, zdravstvo, poljoprivredu i hranu Žak Remakl, koji je čestitao Srbiji na ulasku u Program i istakao da je zdravlje veoma važno, jer može da doprinese ekonomskom razvoju države.\nGovoreći o prioritetima Programa on je istakao da su ključni ciljevi promovisanje zdravog načina života, zaštite od prekograničnih zdravstvenih pretnji i podršci održivim zdravstvenim sistemima.\nŠef Delegacije Evropske unije u Srbiji Majkl Davenport rekao je da jeste suština u ekonomskoj dimenziji zdravstva i ekonomskim posledicama dobrih ili loših politika u zdravstvenom sektoru.\n"Ovaj program predstavlja glavni instrument EU za implementaciju zdravstvene stragegije. Dobro je što Srbija prvi put učestvuje u jednom ovakvom programu u ovom sektoru i čini mi se da je to u skladu sa time što je Srbija otvaranjem prvih poglavlja u pregovirima sa Evropsko unijom ušla u potpuno novu fazu u svojim odnosima sa EU", rekao je Davenport.\nOcenio je da će učešće u ovom programu Srbiji sigurno otvarati širok spektar novih mogućnosti za zdravstveni sektor.\n1 Studentkinje FON-a pobednice na takmičenju u Londonu\n2 U kupovinu sa cegerom ili sa plastičnom kesom\n3 Vulin: Bez jake i sigurne vojske nema diplomatije ni pregovora\n4 Kamere na Batrovcima za praćenje protoka vozila putem interneta\n5 Kako rešiti problem otpada u Srbiji?\n10° C 8° C 11° C 8° C 8° C 3° C


Regioni u Evropi ne dele samo izazove, već i potencijale i šanse za napredak, zbog čega je potreban zajednički rad u ostvarivanju ciljeva Strategije Evropske unije za Dunavski region (EUSDR), poručio je glavni pregovarač Crne Gore Aleksandar Drljević.\nOn je danas predstavljao Crnu Goru na sastanku ministara u okviru IX foruma EUSDR, kojim je završeno uspešno predsedavanje Hrvatske ovom strategijom. Sastanak, koji je danas organizovan putem video linka, otvorio je ministar vanjskih i evropskih poslova Hrvatske Gordan Grlić Radman.\nEUSDR je makro-regionalna strategija koja ima za cilj stvaranje sinergije i koordinacije između postojećih politika i inicijativa na području Dunavskog regiona. U sprovođenju strategije učestvuje 14 zemalja dunavskog rečnog sliva, od kojih su devet članice EU (Austrija, Češka, Mađarska, Bugarska, Hrvatska, Slovenija, Rumunija, Slovačka i Njemačka), dok ostalih pet čine zemlje nečlanice EU (Crna Gora, Bosna i Hercegovina, Moldavija, Srbija i Ukrajina).\n“Na sastanku je usvojena ministarska Deklaracija u kojoj je akcenat stavljen upravo na nepovoljnim dešavanjima koja su obeležila predsedavanje Hrvatske – konkretno na COVID-19 krizu, kao i snažan zemljotres koji je imao razoran uticaj na Zagreb kao trgovački, ekonomski, kulturni i razvojni centar Hrvatske. Takođe, u Deklaraciji su istaknuta programska dokumenta koja su finalizovana, usvojena i objavljena u proteklom periodu, kao i postignuti Evropski zeleni dogovor koji predstavlja mapu puta za održivost ekonomije EU pretvaranjem klimatskih i ekoloških izazova u mogućnosti u svim oblastima politike i tranziciji čineći je pravednom i inkluzivnom za sve. Ova godina predstavlja deceniju postojanja strategije, pa se Deklaracija odnosi na aktivnosti koje su se realizovale u proteklom periodu, ali i na planove za sledećih 10 godina,” saopšteno je iz Vlade Crne Gore.\nDrljević je naglasio vodeću ulogu koju ima EU u procesu implementacije strategije i koordinacije njenih prioriteta, kao i značaj uključivanja makroregionalnih prioriteta u programska dokumenta za narednu finasijsku perspektivu. „Regioni u Evropi ne dele samo zajedničke izazove, već i zajedničke potencijale i šanse za napredak. Stoga, dok ostvarujemo glavne ciljeve EUSDR-a, doprinosimo celom Podunavlju koji je u istorijskom, socijalnom, političkom i ekonomskom pogledu jedan od najvažnijih regiona EU i cele Evrope. S obzirom na to da svi delimo i promovišemo evropske vrednosti, postoji veliki potencijal da u tome budemo jedinstveniji i istrajniji nego ikada ranije“ kazao je glavni pregovarač.\nOn je čestitao Hrvatskoj na uspešnom jednogodišnjem predsedavanju Strategijom, a kolegama iz Slovačke na preuzimanju predsedavanja, te im poželio mnogo uspeha u implementaciji značajnih aktivnosti u kontekstu Strategije EU za Dunavski region.\n„Crna Gora će biti pouzdan partner svima u budućim aktivnostima EUSDR-a, sa ciljem njenog daljeg razvoja, uz kontinuiranu posvećenost koja je ključna prilikom uspešne implementacije strategije“, zaključio je Drljević.


Sunoko otvorio svoj Istraživačko-razvojni centar - Sunoko\n22.12.2020. | Vesti i saopštenja\nKompanija Sunoko, članica MK Group, otvorila je Istraživačko-razvojni centar, prvi takve vrste u oblasti agrara u Srbiji. Primenom najsavremenije tehnologije, ova inovacija će omogućiti efikasniju proizvodnju šećerne repe, i to u skladu sa najnovijim naučnim istraživanjima i saznanjima, kao i smernicama dobre poljoprivredne prakse.\n„Otvaranjem Istraživačko-razvojnog centra, moći ćemo da, zahvaljujući najsavremenijim istraživačko-laboratorijskim i stručnim kadrovskim kapacitetima, identifikujemo sve potencijalne probleme u proizvodnji šećerne repe i adekvatno odgovorimo svim potrebama u tom procesu, već od prvog koraka. Centar će svojom podrškom dati veliki doprinos još boljem kvalitetu finalnog proizvoda, što je od izuzetnog značaja za proizvodnju bezbedne hrane, ali i za celokupnu domaću prehrambenu industriju”, izjavio je dr Nenad Trkulja, direktor Istraživačko-razvojnog centra Sunoko.\n„Započeo sam saradnju sa dr Trkuljom 2019. godine u zaštiti od cerkospore kada sam uvideo da razlika u prinosu može biti i 10 t/ha pri različitom pristupu zaštite. Time sam zadobio poverenje i raduje me vest da je Sunoko osnovao ovaj istraživačko-razvojni centar sa njim na čelu, jer će koristi imati obe strane, i poljoprivredni proizvođači i šećerane”, izjavio je Vidosav Brnjašević, proizvođač šećerne repe.\nSunoko godišnje proizvede do 400.000 tona šećera iz svoja tri centra i predstavlja najuspešnijeg proizvođača šećera u jugoistočnoj Evropi. Upravo zato, Sunoko radi na dodatnoj optimizaciji tehnoloških procesa proizvodnje šećerne repe, prvog segmenta u proizvodnji šećera. Tehnološki proces proizvodnje šećerne repe obuhvata niz zahtevnih agrotehničkih i hemijskih mera koje će ekspertizom od strane IRC biti dovedene do maksimalne optimizacije, što dovodi do smanjenja troškova proizvodnje, povećava prinose i smanjuje negativan uticaj na životnu sredinu. Sam centar organizuje i stručna predavanja za sve proizvođače šećerne repe u Srbiji, dok su za sve proizvođače sa kojima Sunoko ima ugovor, obezbeđene direktne edukacije i konsalting na terenu.\nKompanija Sunoko, članica MK Group, otvorila je Istraživačko-razvojni centar, prvi takve vrste u oblasti agrara u Srbiji. Primenom najsavremenije tehnologije, ova inovacija će omogućiti efikasniju proizvodnju šećerne repe,...\nProizvodnja šećerne repe u Srbiji je konkurentna na evropskom tržištu\nBulevar oslobođenja 60,


Nezapamćeni skandal – ruska zastava uklonjena tokom partije?! /video/ - Sputnjik Srbija\n15:21 28.04.2021 Preuzmite kraći link\nVeliki skandal se dogodio na Svetskom šampionat u igri Dame u Poljskoj, pošto su ruska obeležja, uključujući i zastavicu, uklonjeni tokom partije ruske reprezentativke Tamare Tansjkužine i poljske takmičarke Natalije Sadovske.\nU istoriji sporta nije zabeležen ovakav slučaj, a sve je opravdano odlukom Svetske antidoping organizacije o zabrani ruskih obeležja na globalnim takmičenjima.\nIpak, način na koji se sve dogodilo je potpuno skandalozan jer su obeležja Rusije uklonjena tokom partije?!\nDok je ruska reprezentativka pripremala sledeći potez, stolu se prikrala osoba iz organizacije turnira i uklonila najpre traku na kojoj je pisalo ime ruske takmičarke, uz rusku zastavu, da bi potom sa stola pomerila i zastavicu koja je tu stajala od početka meča.\nPredsednik Saveza Poljske u igri Dame Damijan Reška pokušao je da objasni šta se dogodilo, pošto je skandalu prethodio hitan poziv predsednika Svetske antidoping organizacije Vitolda Banka.\n„Molim vas, rečeno nam je da moramo to da uradimo odmah“, naveo je Reška.\nTansjkužina, šestostruka svetska šampionka, posle partije je istakla da je ono što se dogodilo potpuno iznenađenje za nju.\n„Glavni sudija je to odbio da uradi tokom partije, ali su organizatori to uradili pod pritiskom. Tako su mi objasnili“, navela je Tansjkužina.\nTim povodom se oglasio i Olimpijski komitet Rusije koji je naveo da je takav potez organizatora „užasna greška“.


Centralni registar faktura još nije ni počeo da radi, a privrednici već imaju primedbe na ovakav sistem naplate. Po novom zakonu o rokovima izmirenja novčanih obaveza u komercijalnim transakcijama, faktura, koja u ovoj bazi nije zavedena, neće moći ni da bude naplaćena, a za privrednike koji to ne učine zaprećena je kazna u iznosu od 100.000 do dva miliona dinara.\nPredviđene su i kazne za zaposlene u javnom sektoru ukoliko plate fakturu koja nije registrovana i one se kreću u rasponu od 5.000 do 150.000 dinara\nU Uniji poslodavaca ovim povodom u ponedeljak je održan sastanak na kome je ocenjeno da će centralni registar faktura, za one privrednike koji posluju sa državom, predstavljati dodatno opterećenje. Nebojša Atanacković, počasni predsednik unije, kaže da su tim povodom poslodavci tražili i sastanak s nadležnima u Ministarstvu finansija.\nOn dodaje da su se privrednici svojevremeno (1. aprila 2013. godine) obradovali kada je država usvojila Zakon o rokovima plaćanja. U početku primene ovog propisa država je zaista u roku od 40 dana izmirivala svoje obaveze prema privredi, kaže Atanacković. Kasnije je, dodaje, ovaj propis za mnoge ostao mrtvo slovo na papiru.


Fond PIO RS radi na uvođenju identifikacionih dokumenata: Kartice donose pogodnosti za penzionere | Laktaši - Glas Laktaša - Nezavisni online magazin\nLAKTAŠI, 05. novembra – Penzionerska populacija u RS će u narednom periodu, kada bude realizovana ideja uvođenja identifikacionih kartica za penzionere, imati na osnovu toga brojne popuste i pogodnosti, potvrđeno je u Fondu penziono-invalidskog osiguranja RS.\n“Ova kartica prevashodno služi da pomogne u poboljšanju materijalnog položaja penzionera, u smislu da služi za ostvarivanje različitih popusta i drugih benefita kod kupovine robe i usluga kod velikih trgovinskih lanaca, banjskog liječenja, putovanja, prevoza i drugih pogodnosti”, navode u Fondu za “Nezavisne”.\n“Sam pojam identifikaciona kartica potvrđuje da se radi o dokumentu pomoću kojeg se pouzdano može identifikovati korisnik prava na penziju, pri čemu ne mora koristiti drugi dokumente poput lične karte, čeka za penziju i drugih dokumenata”, ističu u Fondu.\n“Jedna od funkcija ovih identifikacionih kartica je i da olakša samu identifikaciju korisnika, kako se ne bi morali koristiti drugi identifikacioni dokumenti”, kazali su u Fondu.\n“Putem ove kartice penzioneri bi mogli ostvarivati povlastice u lječilištima, saobraćaju, u finansijskim i drugim transakcijama i u globalu u cijelom jednom spletu pogodnosti za penzionere”, istakao je Rakulj.\n“Ta kartica bi bila univerzalna na svakom mjestu, gdje god se otvara neka mogućnost za penzionere. Svi podaci o penzionerima bi bili pohranjeni na jednom mjestu i uvijek bi se mogli iskontrolisati podaci o penzionerima”, ističe Rakulj te dodaje da bi ovo značilo poboljšanje kvaliteta života penzionera i pojednostavljenje određenih procedura.\nPrethodni tekstKAZNE ZA ONE KOJI SU “POD GASOM” Za volanom i sa 5,18 promila\nSledeći tekstOD SANSKOG MOSTA DO LAKTAŠA Starina Ranko (93) kaže “Tajna dugovječnosti je u lijepim mislima”


Radna poseta Univerzitetu u Nici - Institut Ekonomskih Nauka\nRadna poseta Univerzitetu u Nici\nU periodu od 29-31. oktobra direktor Instituta Dejan Erić boravio je u radnoj poseti Univerzitetu Nica Sofija Antipolis. U razgovoru sa dugogodišnjim direktorom Instituta za ekonomiju i menadžment (ISEM), a sada prorektorom Univerziteta prof. dr Stephane Ngomai dogovoreno je da Univerzitet Nica Sofija Antipolis bude jedan od suorganizatora velike naučne konferencije koja će se 2013. godine održati u Beogradu u povodu proslave 55 godina postojanja Inistuta.\nTakođe, analizirani su rezultati dosadašnje saradnje i razmatrane mogućnosti za njeno unapređenje.


13-05-2021 14:46 Svet Planeta\nBelorusija i Rusija će odgovoriti ako se neko usudi da ih izazove - svaku od zemalja odvojeno ili obe istovremeno, rekao je predsednik Belorusije Aleksandar Lukašenko.\nBeloruski lider je danas primio akreditivna pisma ambasadora šest država, uključujući novog ambasadora Rusije Jevgenija Lukjanova.\n"Neka naši odnosi sa Ruskom Federacijom nikoga ne opterećuju. Belorusija i Rusija ne grade svoje odnose ni protiv koga drugog. Ali ako se neko usudi da nas izazove, Rusiju, ili Belorusiju, ili istovremeno Rusiju i Belorusiju, znajte, mi ćemo odgovoriti“, - citira Lukašenka "Sputnjik Belorusija".\n"U toku je dijalog za produbljivanje naše integracije kako bi se stvorili jednaki uslovi za privredne subjekte i efikasnije koristile nove mogućnosti za saradnju. Verujem da Belorusija i Rusija imaju rezerve u gotovo svim pravcima. Upravo sa ovih pozicija gledamo budućnost. Uvek smo smatrali da je uzajamno korisno. Siguran sam da će tako biti i sada i u budućnosti“, rekao je Lukašenko, prihvatajući akreditive, prenose RIA Novosti.\nBeloruski lider je takođe skrenuo pažnju na činjenicu da Belorusiju povezuju dugoročni i strateški odnosi sa bratskom i prijateljskom Rusijom.\n„Ne postoji nijedna sfera u kojoj naše države nemaju bliske i jake veze“, dodao je Lukašenko.\nTakođe je podsetio da Rusija čini oko polovine ukupne spoljnotrgovinske razmene zemlje.


PU Banjaluka: Nije zaprimljena prijava u vezi sa prijetnjama Stanivukoviću PU Banjaluka: Nije zaprimljena prijava u vezi sa prijetnjama Stanivukoviću\nPU Banjaluka: Nije zaprimljena prijava u vezi sa prijetnjama Stanivukoviću\nObjavljeno: 13. 2. 2019 u 12:18h\nPolicijska uprava Banjaluka nije zaprimila nikakvu prijavu u vezi sa navodnim prijetnjama upućenim telefonskim putem poslaniku PDP Drašku Stanivukoviću, rekla je portparol PU Marija Markanović.\n“Policijska uprava Banjaluka nije zaprimila nikakvu prijavu u vezi sa tim, a s obzirom da je riječ o krivičnom djelu ugrožavanje sigurnosti koje je definisano članom 150 Krivičnog zakonika Republike Srpske, ono se goni na prijedlog oštećenog”, pojasnila je Markanovićeva.\nStanivuković je izjavio da je juče primio tri telefonska poziv sa skrivenog broja u kojima mu je jednom prijećeno. On je istakao za Srpskainfo da ove prijetnje nije ni prijavljivao policiji.\nGovoreći o jučerašnjem incidentu u kojem je nepoznato lice u noći između ponedjeljka i utorka u Banjaluci oštetilo prednju šajbu i isjeklo prednje gume na automobilu “golf 7” čiji je vlasnik Goran Stanivuković, brat poslanika Stanivukovića, Markanovićeva je rekla da su policijski službenici postupili po zaprimljenoj prijavi da je oštećeno vozilo koje je vlasništvo lica čiji su inicijali G.S, te izvršili uviđaj.\n“U vezi sa tim, policija predizima sve potrebne mjere i radnje sa ciljem rasvjetljavanja krivičnog djela oštećenje i oduzimanje tuđe stvari, a o svemu je upoznat i dežurni okružni javni javni tužilac Okružnog tužilaštva Banjaluka”, navela je Markanovićeva.\nSvjetlana Stanivuković je juče u 9 časova prijavila da je u toku noći u Ulici Bože Nikolića u Banjaluci nepoznati izvršilac oštetio vozilo koje je u vlasništvu njenog sina Gorana Stanivukovića.


Izvor\tBulevar B92\tjun 22, 2016\nStarleta, Laura Karter, koja se "proslavila" nakon što se pohvalila da je imala seks sa Džastinom Biberom i još jednim njegovim drugom u britanskoj štampi "hara" zbog prošlonedeljnog seksualnog odnosa u Velikom Bratu. Dok regulatorna tela istražuju da li je taj snimak uopšte smeo da bude emitovan, nepoznata osoba nudi ostrvskim medijima snimak seksa Lore i fudbalera Premijer lige!\n"Dejli staru" je ponuđen snimak na kom Lora najpre pozira u seksi vešu, a zatim se skida i ima seksualni odnos sa još uvek neimenovanim poznatim fudbalerom. Snimak za sada "košta" 10.000 funti, ali britanski tabloidi oklevaju pri kupovini jer je advokatski tim starlete najavio tužbe, pošto je u pitanju privatni snimak.\n« Ronaldo nije u formi zbog ove lepotice? Od nje nema jači »


Naučnici razvijaju univerzalnu vakcinu koja štiti od više sojeva koronavirusa :: KORONAVIRUS\nNaučnici rade na razvoju "pan-koronavirusne" vakcine - one koja nudi zaštitu od više sojeva koronavirusa SARS-CoV-2 koji izaziva bolest kovid-19.\nOni se nadaju da bi takva vakcina mogla utrti put razvoju univerzalne vakcine protiv koronavirusa, koja bi mogla da spriječi bilo koji koronavirus, ne samo nove sojeve koje prouzrokuju kovid-19, već i neke uobičajene prehlade, pa čak i nove koronaviruse koji još nijesu identifikovani, piše CNN.\n„Za razvoj takve vakcine biće potrebne godine“, rekao je dr Entoni Fauči, direktor Nacionalnog instituta za alergije i infektivne bolesti, tokom brifinga u Bijeloj kući ove nedelje.\nKoronavirusi koji inficiraju ljude prvi put su identifikovani sredinom 1960-ih, a poznato je sedam ljudskih koronavirusa: četiri koja izazivaju obične prehlade, Bliskoistočni respiratorni sindrom, ili MERS, teški akutni respiratorni sindrom ili SARS i SARS-CoV-2, koronavirus koji izaziva kovid-19.\n"Međutim, od septembra 2020. postojalo je pet zabrinjavajućih sojeva SARS-CoV-2: alfa, beta, gama, delta i sada aktuelni omikron", rekao je Fauči.\nOn je dodao da je očigledno da su potrebni inovativni pristupi da bi se došlo do široko rasprostanjene i trajne zaštita od sojeva koronavirusa koji su poznati, ali i onih koji u ovom trenutku nijesu poznati i da odatle potiče termin "pankoronavirusna vakcina".\nUniverzalna vakcina bi mogla da pomogne u borbi protiv sojeva virusa\nTokom pandemije kovid-19, svjedoci smo pojave nekoliko sojeva koronavirusa, a sa nekima, efikasnost trenutnih vakcina protiv koronavirusa u zaštiti od infekcije i bolesti je blago smanjena.\nMeđutim, službenici javnog zdravlja naglašavaju da je i dalje važno vakcinisati se sada.\nTrenutne vakcine protiv koronavirusa odobrene za hitnu upotrebu ili odobrene u SAD, Fajzer/Bajontek, Moderna i Džonson i Džonson, razvijene su za ciljanje originalnog tipa SARS-CoV-2 virusa identifikovanog na početku pandemije.\nIako su te vakcine pokazale efikasnost protiv infekcija i bolesti od oko više od 90 odsto ta efikasnost protiv nekih sojeva SARS-CoV-2 je malo opala, pala je na 66 odsto protiv delta soja, na primjer, i još niže orotiv soja omikron. Ali treća doza vakcine ili buster može da poboljša zaštitu od sojeva.\n"Naši trenutni režimi vakcinacije pružaju snažnu zaštitu, posebno kada se koriste sa pojačivačem, od teškog oblika koronavirusa i smrtog ishoda", rekao je Fauči i dodaje da zbog toga ne bi trebalo da se čeka kada je u pitanju vakcina, ali i buster doza.\nUniverzalna vakcina protiv koronavirusa, ili čak samo pan-koronavirusna vakcina, mogla bi u potpunosti da promijeni strategiju.\nNIAID, deo Nacionalnog instituta za zdravlje, uložio je najmanje 1,2 milijarde dolara u istraživanje vakcine protiv koronavirusa, uključujući više projekata za razvoj pan-koronavirusne vakcine.\nU septembru je NIAID objavio nagrade od oko 36,3 miliona dolara za tri akademske institucije - "University of Wisconsin", "Brigham and Women's Hospital" u Bostonu i "Duke University" - za proučavanje i razvoj vakcina za zaštitu od više vrsta koronavirusa i sojeva.\n"Ne želim da iko pomisli da je pan-koronavirusna vakcina bukvalno iza ugla za mjesec ili dva. Biće potrebne godine da se postepeno razvije", rekao je Fauči tokom brifinga i dodao da je sada u fazi 1 kliničkih ispitivanja.\nKako napraviti vakcinu koja se bori protiv više koronavirusa?\nU Sjevernoj Karolini, u kampusu "Duke University", nalazi se Institut za vakcine za ljude. Tamošnji naučnici čine samo jedan od mnogih istraživačkih timova širom svijeta koji pokušavaju da stvore pan-koronavirusnu vakcinu.\n"Ono što pokušavamo da uradimo je da zaista ciljamo na određeni dio virusa, na primjer, za koji znamo da je njegova Ahilova peta", rekao je Kevin Saunders, direktor istraživanja na Institutu za ljudske vakcine, glavnom medicinskom dopisniku CNN-a dr Sandžaju Gupti ove nedjelje.\nDa bi vakcina djelovala na različite tipove koronavirusa, ta "Ahilova peta" bi trebalo da bude dio virusa koji je prisutan u svim sojevima koronavirusa, tako da kako virusi mutiraju, dio koji vakcina cilja verovatno se neće mnogo promijeniti.\nOva "Ahilova peta" takođe bi trebalo da bude nešto što virusu treba. U slučaju koronavirusa, to bi mogao da bude dio virusa koji on koristi da se veže za naše ćelije kada nas zarazi.\n"Uobičajeno, to je mjesto gdje se virus vezuje za određeni protein na ćeliji domaćina na koju cilja, a ako promijeni tu lokaciju, onda više nije u stanju da dovede do zaraze", rekao je Saunders.\nJednom kada se identifikuje taj dio virusa, "Ahilova peta" ili "konzervirano mesto", vakcina može da djeluje izazivanjem odgovora antitijela na njega. Postoji nada da će to mjesto, ili Ahilova peta, biti prisutno kod više virusa.\n"Pokušavamo da pronađemo antitijela koja se vezuju za očuvana mjesta, a to znači da ulazimo u pojedince koji su zaraženi određenim virusom, i počinjemo da istražujemo njihov imuni odgovor da bismo razumjeli šta je efikasno, a šta ne", rekao je Saunders.\n"Jedna od stvari koje smo otkrili, posebno kod SARS-CoV-2, jeste da postoje antitijela koja mogu posebno da ciljaju lokacije koje su sačuvane ili prisutne kod više različitih koronavirusa, pa kada saznamo za ta mjesta, moći ćemo da razmišljamo o tome kako da dizajniramo vakcinu koja će se na to fokusirati", rekao je Saunders i dodao da je to ono na čemu sada rade.


Džudit K. Lepušic: Građani moraju da naprave promenu – Optimist LGBT+ magazin\nGlasina koliko hoće – autovanja nula!\nLeland Bobbé – Half-Drag\nImali smo čast da razgovaramo sa Džudit K. Lepušic iz Američke ambasade koja je dve godine provela na poziciji političkog savetnika i koja ove godine napušta Beograd. Osim diplomatije, Džudit je i pesnikinja i umetnica koja je izlagala u više zemalja, a sa kojom smo razgovarali o stanju ljudskih i manjinskih prava u Srbiji.\nKakvo je vaše mišljenje o situaciji sa ljudskim pravima u Srbiji, posebno pravima LGBT populacije?\nSvake godine Stejt Department Sjedinjenih Država pripremi za Kongres SAD Izveštaj o ljudskim pravima u skoro 200 država i teritorija, koji uključuje i Srbiju. Mi intervjuišemo lokalne lidere u borbi za ljudska prava, pratimo pisanje medija i prikupljamo javno dostupne informacije kako bismo što bolje informisali našu vladu. Taj izveštaj se takođe objavljuje i na srpskom, tako da svako može da vidi naš rad. Izveštaj iz 2013. dokumentovao je da su ovde neki od najtežih problema sa ljudskim pravima povezani sa diskriminacijom i društvenim nasiljem nad marginalizovanim grupama: zastrašivanje boraca za ljudska prava, LGBT grupa i pojedinaca kao i grupa i pojedinaca koji su kritični prema vlasti. Mi sagledavamo celokupnu sliku, ne samo legalnu stranu problema: negativno oslikavanje i predrasude o pripadnicima LGBT populacije još su uvek uobičajeni u medijima i još uvek vidimo novinare žute štampe kako objavljuju anti-LGBT govor mržnje. Mislim da nismo jedini koji imamo ovo mišljenje – mislim da bi se mnogi građani Srbije složili sa ovim viđenjem stvari.\nLično veoma blisko sarađujem sa mnogo LGBT nevladinih organizacija u Srbiji što me čini dobrim poznavaocem brojnih izazova s kojima su LGBT ljudi i oni koji ih podržavaju suočeni. Potrebna je velika hrabrost da se neko u Srbiji javno identifikuje kao gej, lezbejka, ili biseksualna osoba. A ako je osoba transrodna ili se polno identifikuje na bilo koji način koji nije muško-žensko, izazovi i pretnje su još veći! Samo ovog meseca prominentna LGBT organizacija je dobila opake pretnje smrću: veoma me zabrinjava rastuća brutalnost koju primećujem.\nMeđutim, i dalje se nadam i verujem da se situacija menja na bolje. Sjedinjene Države bezrezervno veruju da su prava LGBT populacije ljudska prava i mi u Ambasadi nastavljamo da radimo sa Vladom Srbije na očuvanju i odbrani svih fundamentalnih sloboda.\nKako vidite pitanje Parade ponosa u Beogradu?\nVeoma smo razočarani činjenicom da su srpske vlasti zabranile Paradu ponosa već tri godine za redom. Ambasador Majkl Kirbi je razgovarao o ovome na najvišem nivou, naglasivši poziciju SAD da su LGBT prava isto što i ljudska prava, kao što su i osnovna ljudska prava pravo na okupljanje i iskazivanje političkih stavova. Pripadnici LGBT populacije i njihovi saveznici koji su održali spontanu Paradu ponosa i pored zabrane pokazali su šta je prava hrabrost.\nDakle, da, Parada ponosa treba da se održi – pravo na mirno okupljanje jeste osnova demokratije. Iako nova Vlada još nije oformljena, mi se nadamo da će ona obezbediti održavanje Parade Ponosa i tako pokazati svoju odanost demokratskim idealima. Ali podjednako je važno i da LGBT populacija uspostavi kontakt sa ostalim građanima Srbije: mi savetujemo LGBT populaciji da ponudi širok spektar informacija i aktivnosti za ne-LGBT populaciju. Bilo je sjajno gledati kako Parada ponosa sazreva i evoluira u Festival ponosa, videti kako grupa uspostavlja kontakt sa ne-LGBT populacijom, jer lako je mrzeti ideju, teže je mrzeti prijatelja.\nČITAJTE: Beograd je dobio svoj LGBT centar\nKakvi su vaši utisci o LGBT aktivistima na srpskoj sceni?\nBlisko sam sarađivao sa brojnim LGBT aktivistima i NVO-ima u poslednje dve godine. Cenim njihovu bogatu raznolikost kao i različite ali važne prioritete koje svaka od njih ima. Neki se koncentrišu na Paradu, neki na zakonodavnu promenu u Srbiji, neki na kreativne prostore za LGBT zajednicu, itd. Zrelo civilno društvo sa NVO-ima koji služe tu populaciju moraju da identifikuju više ciljeve koji su važni svima njima. Ovi viši ciljevi su moćni katalizatori za zajedničku akciju i za prevazilaženje razlika: ne samo da ‘živimo u miru’ nego i da radimo zajedno!\nU Srbiji, prema mom iskustvu, sigurnost LGBT aktivista nije garantovana. Mislim da sve NVO ovde mogu i treba da rade zajedno na očuvanju sopstvene sigurnosti, da se izjašnjavaju protiv nasilja bez obzira na to ko je žrtva i da drže napadače na ljudska prava i one koji ih tolerišu odgovornima.\nU više prilika smo čuli kako je Ambasada SAD saveznik LGBT populacije. Šta to zapravo znači i možete li nam reći koliko LGBT projekata je bilo podržano od strane Ambasade?\nSjedinjene Države ne mogu da naprave promenu ovde, Srbija je suverena država, i građani Srbije su ti koji moraju da naprave promenu. Ono što mi možemo, jeste da podržavamo vrednosti za koje verujemo da će učiniti Srbiju jačom, demokratičnijom, prosperitetnijom i humanijom državom za sve.\nU suštini, mi imamo naš glas, mi se oglašavamo protiv izjava koje napadaju LGBT ljude. Ambasador Kirbi je posetio Gej strejt aliansu u aprilu kao odraz solidarnosti pošto je njihovo članstvo bilo izloženo pretnjama. Mi podržavamo i ohrabrujemo srpske političke lidere da sprovedu zakonske promene koje bi donele poboljšanje LGBT populaciji. Mi blisko sarađujemo sa LGBT organizacijama kako bismo bili upoznati sa njihovim potrebama i održavamo kanale komunikacije sa Vladom.\nMi dajemo i drugačije vidove podrške. Prošle godine poslali smo aktiviste LGBT na studentski put u SAD da se susretnu sa američkim aktivistima, nauče i podele iskustvo i stvore profesionalne veze. Finansijski smo podržali Paradu ponosa kako bismo osigurali poštovanje prava na mirno okupljanje i izraz političkih stavova. Pomogli smo i Merlinka filmskom festivalu prošlog decembra sa željom da obogatimo kulturno razumevanje raznolikosti među LGBT ljudima. Mi delimo američke knjige sa LGBT tematikom, kako bismo osigurali da je bogatstvo američke kulture predstavljeno u Srbiji.\nI naravno, Ambasador Kirbi s nestrpljenjem očekuje da se pridruži Paradi ponosa!\nKako Američka ambasada reaguje kada se krše ljudska prava u Srbiji?\nMi se oglašavamo. Javno govorimo protiv kršenja ljudskih prava a takođe imamo i privatne razgovore sa predstavnicima vlasti. Objavljujemo Izveštaj o ljudskim pravima koji sam pomenula ranije. Srbija ima veoma dobre zakone protiv diskriminacije i zakone o ljudskim pravima i mi podržavamo srpsku vladu u njenim stremljenjima da u potpunosti primenjuje ove zakone i ohrabrujemo vladu da finansijski pomogne nevladine organizacije koje rade za građane Srbije.\nKako ste vi lično pomogli borbi za LGBT prava u Srbiji?\nBlisko sarađujem sa mnogim LGBT organizacijama tako da je to ujedno i lična i profesionalna privilegija da mogu da podržim borbu za ljudska prava ovde. Mi se redovno sastajemo tako da mogu da imam dobar uvid u njihove probleme, delim svoju ekspertizu i učestvujem u najvećem mogućem broju događaja. I naravno, koristim svoje kontakte u Vladi Srbije da promovišem ljudska prava i LGBT prava.\nJoš značajnije je to što obezbeđujem da ambasador razume probleme zajednice, da se susreće sa njima i radi na tome da integriše LGBT zajednicu u grupu kontakata koje ambasada ima u Srbiji. Ranije smo govorili o specifičnim i konkretnim akcijama koje ambasada preduzima da pomogne LGBT prava, ti napori su mogući kroz kontakte koje ja i moje kolege imamo u zajednici.\nDržavni aekretar Džon Keri je dobro sumirao naša načela: „Bez obzira gde se nalazite, bez obzira koga volite, mi smo uz vas“.\nŠta možete da nam kažete o stanju LGBT prava u Sjedinjenim Državama?\nLGBT zajedinca u SAD je jaka i žilava. Mnogi vaši čitaoci to već znaju i mnogi ljudi smatraju da su Sjedinjene Države kolevka LGBT pokreta. I pored toga, izazovi još uvek postoje.\nOno što me zaprepašćuje jeste brzina kojom se položaj LGBT zajednice poboljšava u Sjedinjenim Državama. Na primer, „ne pitaj i ne pričaj“ politika je bila stavljena na snagu za vreme administracije predsednika Klintona i zabranjivala je ljudima koji su otvoreno deo LGBT zajednice da služe u vojsci. Samo malo više od decenije kasnije, na Vest Pointu dvojca diplomaca su se venčala u prvoj istopolnoj ceremoniji sklapanja braka na ovoj vojnoj akademiji. I naravno, predsednik Klinton je promenio svoj stav: on se sada javno slaže sa predsednikom Obamom da pravo na istopolni brak treba da bude zakon za čitavu zemlju.\nMediji se fokusiraju na zakonske promene i na to kako se menjaju stavovi političara. Mislim da oni prate društvene promene, ali da ih ne vode. Amerikanci su vremenom počeli da podržavaju LGBT prava, većina je za istopolne brakove, a jaka većina je za prava LGBT zajednice. Po mom mišljenju, glavni uzrok te promene je to što su se LGBT ljudi otvorili svojim porodicama i prijateljima stavivši tako poznato lice na stari tabu. Majke i očevi, braća i sestre to su tihi borci za prihvatanje LGBT ljudi koji su zaista promenili Ameriku.\nČITAJTE: Boy George: Culture Club opet na okupu\nKoje metode korišćene u Sjedinjenim Državama u borbi za LGBT prava mislite da mi možemo da koristimo u Srbiji?\nIdeje koje funkcionišu u jednoj zemlji neće uvek funkcionisati u drugoj, druga vremena, druga mesta. Slažem se da LGBT aktivisti moraju da budu osetljivi na specifičan socio-politički kontekst u Srbiji. Padaju mi na pamet tri konkretne strategije (ako ne taktike) koje mogu biti od pomoći ovde. Prvo, navedite Vladu da promeni ili dopuni postojeće zakonodavstvo, i spremi nove ili dopuni postojeće zakone. Drugo, stvorite ne-konfrontirajuće mogućnosti za sve građane da upoznaju bolje LGBT zajednicu, LGBT ljudi su češće ‘zamišljani’ a ređe lično poznati ljudima. Treće, LGBT aktivisti mogu da rade bliže sa samom zajednicom, na primer Labris je upravo osnovao PFLAG (Roditelji i prijatelji lezbejki i gej ljudi), grupu koja pruža podršku roditeljima LGBT ljudi. Ovo će uspeti da premosti jaz između LGBT i ne-LGBT zajednica.\nKakva je po Vašem mišljenju budućnost LGBT zajednice u Srbiji i Srbije kao takve?\nMoja je nada da će oni koji se bore za prava LGBT zajednice u Srbiji nastaviti da pronalaze efektne načine da unaprede LGBT prava. Diskriminacija se ne zaustavlja preko noći. Stare navike odbacivanja sporo umiru ali obrazovanje je najefektivniji način da se promoviše promena. Mislim da bi aktivisti trebalo da nađu nove načine komunikacije sa obrazovnim institucijama i sa Ministarstvom za obrazovanje, da uklone predrasude po udžbenicima i da pomognu prosvetnim radnicima da bolje razumeju značaj LGBT prava. Put pred vama je dugačak, ali iskustva drugih zemalja potvrđuju da stvari mogu da se promene.\nKakvi su Vaši utisci o Srbiji i Beogradu posle dve godine provedene ovde?\nNikada neću uspeti da u ovako malom prostoru kažem sve što imam o Srbiji. Ali mogu da kažem to da sam ovde upoznao nebrojeno mnogo ljudi koje smatram pravim herojima bitke za ljudska prava i koji me inspirišu svaki dan da radim što više mogu da ih podržim u tome. I ne samo LGBT aktivisti, svaki dan idem trolejbusom, živim na Starom gradu, i srećem obične Srbe svaki dan kojima se divim zbog teškog rada i životnog entuzijazma. Srbija je apsolutno osvojila moju dušu. Kada odem, biće to teška ali zahvalna srca.


Vlada Makedeonije: Neće biti dodatnih reakcija na tvrdnje Beograda\n► Vlada Makedeonije: Neće biti dodatnih reakcija na tvrdnje Beograda\n22.08.2017 | 11:10h ► 15:15h Skoplje\nVlada Makedonije danas na sednici neće raspravljati o diplomatskom incidentu sa Srbijom i ostaje pri stavu koji je ranije saopštila, javiila je makedonska agencija Meta.\nZa tu agenciju je rečeno da dešavanja sa Srbijom nisu na dnevnom redu današnje sednice, kao i da neće biti dodatnih reakcija na tvrdnje Beograda da se u Makedoniji "vode ofanzivne obaveštajne aktivnosti protiv Srbije".\nVlada Makedonije ostaje pri juče donesenom stavu, dodajući da pozdravlja najave Beograda o "očuvanju prijateljskih odnosa i vraćanju stanja u uobičajene okvire".\nZamenik premijera Makedonije Bujar Osmani za evropska pitanja izjavio je danas da makedonska vlada budno prati situaciju posle zaoštravanja odnosa sa Beogradom, ali da ne želi da izlazi sa ishitrenim zaključcima.\n"Razume se da budno sledimo situaciju. To što može da se pozdravi je izjava srpske strane, odnosno njihov zvanični stav za zaštitu prijateljskih odnosa i vraćanje stanja u uobičajene okvire", rekao je on novinarima.\nNa pitanje da li je odnos Srbije povezan sa najavama za učlanjenje Kosova u Unesko, Osmani je rekao da ne treba da se spekuliše o razlozima i da je za Makedoniju važno da zatvori otvorena pitanja sa susedima.\n"Nećemo brzati ni sa kakvim odlukama u tom pravcu, čekaćemo da dobijemo sve detalje u odnosu na to pitanje. Važno je da dve strane imaju pozitivnu volju da se stvari vrate u uobićajene odnose", rekao je makedoski vicepremijer.\nOsmani je dodao i da je u komunikaciji s vlastima u Prištini dobijena informacija da Kosovo u ovom momentu uopšte nema zahtev za prijem u Unesko.\n"Oni kažu da u ovom momentu uopšte nemaju zahtev, tako da to nije predmet razgovora. U trenutku kada bude zatražena podrška tada ćemo doneti odluku", rekao je Osmani.\nambasada srbije /\nvlada makedonije /\nBujar Osmani /\nambasada u skoplju\nPremijer Makedonije Zoran Zaev izjavio je večeras da je njegov prethodnik Nikola Gruevski bio prihvatio promenu imena države u Gornja i Severna Makedonija za opštu upotrebu, ali da je Grčka to...\nTači: Svaka dobra vest iz Makedonije je dobra vest i za Kosovo\nPredsednik Kosova, Hašim Tači je danas ocenio kako je svaka dobra vest iz Makedonije dobra vest i za Kosovo i da je sporazum između Grčke i Makedonije najznačajniji posle Ohridskog sporazuma.\nMilošoski: O daljem nastupu poslanika odlučiće organi VMRO DPMNE\nPoslanik VMRO DPMNE Antonio Milošoski danas je potvrdio da će poslaniučka grupa najveće opzicione partije napustila sednicu Sobranja Makedonije i da neće učestovati u ratifikaciji dogovra sa...\nPopov: Štetno ćutanje Srbije o sporazumu Grčke i Makedonije\nUpadljivo ćutanje Beograda o sporazumu Grčke i Makedonije je iracionalno i štetno za Srbiju, ocenio je danas direktor Centra za regionalizam Aleksandar Popov.\nSobranje dogovor sa Grčkom ratifikuje po skraćenom postupku\nPoslanici u Sobranju Makedonije su većinom glasova danas odlučili da dogovor sa Grčkom bude ratifikovan po skraćenom postupku, na predlog makedonskog ministra spoljnih poslova Nikole Dimitrova.


Forum mladih sa invaliditetom realizuje aktivnosti u okviru projekta „Znanjem do posla“ - Forum mladih sa invaliditetom\nHome / Podrška poslodavcima / Forum mladih sa invaliditetom realizuje aktivnosti u okviru projekta „Znanjem do posla“\nU julu mesecu 2020.godine, Forum mladih sa invaliditetom otpočeo je realizaciju projekta „Podrška poslodavcima za unapređenje zapošljivosti mladih sa invaliditetom”, koji predstavlja deo šireg projekta „Znanjem do posla“. Glavni problem kojim se projekat bavi je nedostatak adekvatne podrške poslodavcima u procesu zapošljavanja mladih sa invaliditetom. Nedostatak usluga, koje podrazumevaju podršku poslodavcima u segmentima savetovanja u prilagođavanju radnog mesta i radnih zadataka, obuka zaposlenih, procene radnog učinka zaposlenih, rešavanje izazova sa kojima se poslodavci suočavaju pre i nakon zapošljavanja osoba sa invaliditetom, predstavlja prepreku poslodavcima za zapošljavanje. S druge strane, nedostatak inkluzivnih procedura u okviru poslovnog sektora, u kombinaciji sa predrasudama poslodavaca prema osobama sa invaliditetom, direktno ograničava mogućnosti zapošljavanja mladih sa invaliditetom, što dalje dovodi do njihove pasivnosti i isključenosti sa tržišta rada.\nCiljna grupa projekta je prvenstveno sektor ljudskih resursa, u okviru poslovnog sektora, ali i sistem menadžmenta. Projekat će omogućiti formiranje neformalne mreže – Platforme za zapošljavanje osoba sa invaliditetom, koja za cilj ima afirmaciju jednakih mogućnosti osoba sa invaliditetom na tržištu rada, pružanje podrške za prilagođavanje poslova i radnog mesta, kao i praćenje efekata radne i socijalne uključenosti osoba sa invaliditetom. Platforma će svakom poslodavcu omogućiti korišćenje usluga Foruma mladih sa invaliditetom, nudeći rešenja za izazove u zapošljavanju, koja mogu da se primene na lokalnom nivou, koja su fleksibilna, a za koje poslodavci smatraju da su važni.\nKrajnji korisnici su mladi sa invaliditetom, kojima će kroz projekat biti omogućene usluge karijernog vođenja i savetovanja, kao i profilisanje za tržište rada.


Dodik: Srpska i BiH žele priključenje Turskom toku – naglasiću to na Peterburškom ekonomskom forumu - Sve o Srpskoj\nDodik: Srpska i BiH žele priključenje Turskom toku – naglasiću to na Peterburškom ekonomskom forumu\n„RUSKOJ GAZETI“ REKAO: „ZA NAS JE JAKO VAŽNO DA OBNOVIMO PREGOVORE O PRIKLJUČENJU“\nBOSNA i Hercegovina, a posebno Republika Srpska, zainteresovane su za ruski gas i priključenje projektu gasovoda Turski tok, izjavio je predsjedavajući Predsjedništva BiH Milorad Dodik.\nOn je uočio posjete Petrburškom međunarodnom ekonomskom forumu, za „Rusku gazetu“ rekao da je glavni cilj posjete tom forumu da se istakne zainteresovanost za ruski gas i obezbijede uvjerenja za uključenje u taj projekat Republike Srpske, odnosno BiH.\n„Petrburški međunarodni ekonomski forum daje odličnu priliku za upoznavanje sa dostignućima ruske ekonomije. Zbog toga je za Republiku Srpsku važno da se predstavi u Sankt Peterburgu“, rekao je Dodik.\nOn je napomenuo da su ključni dogovori sa Rusijom o učešću ruskih kompanija u projektima u Republici Srpskoj bili zaključeni upravo na forumu u Peterburgu.\n„Za nas je jako važno obnoviti pregovore o mogućem priključenju Republike projektu Turski tok“, naglasio je Dodik.\nGlavna dešavanja na forumu u Peterburgu ove godine biće od 6. do 8. juna u kongresno-izložbenom centru „Ekspoforum“.\nPetrburški međunarodni ekonomski forum je godišnji događaj u svijetu ekonomije i biznisa koji se održava od 1997. godine, a od 2006. godine je pod patronatom i sa učešćem ruskog predsjednika.\nForum je postao vodeća svjetska platforma za razgovor predstavnika biznisa, razmatranje ključnih ekonomskih pitanja koji stoje pred Rusijom, tržištima u razvoju u cijelom svijetu.\nDodik je 2. maja boravio u radnoj posjeti Ankari, gdje je na zajedničkoj konferenciji za novinare sa turskim predsjednikom Redžepom Tajipom Erdoanom, rekao da se BiH zalaže za pristupanje projektu gasovoda Turski tok.\nTagovigas gasovod energetika Milorad Dodik Predsjedništvo Rusija Turski tok


Rusija potvrdila raspoređivanje sistema odbrane 'S-300' u Siriji\nRuski 'S-300' protivvazdušni odbrambeni sistem\nRusko Ministarstvo odbrane potvrdilo je u utorak da je rasporedilo protivvazdušni raketni sistem "S-300" u svojoj mornaričkoj bazi Tartus u Siriji.\n"Svrha raketne baterije je obezbjeđivanje sigurnosti mornaričke baze" i ruskih pomorskih snaga koje se nalaze uz obalu Sirije.\nRaketni sistem dalekog dometa zemlja vazduh može gađati avione kao i krstareće rakete, ali i presrijetati balističke rakete te su dio protivvazdušne odbrane vojnih baza i velikih industrijskih postrojenja.\nPortparol Ministarstva odbarne Igor Konašenkov rekao je da će S-300 pojačati sličan vazudušni odbrambeni sistem koji se zove Moskva, a koji je izviđački raketni kuruzer u toj oblasti.\nKonašenkov rekao je da je S-300 isključivo odbrambeni sistem i ne predstavlja prijetnju.\nRaspoređivanje raketnog sistema dolazi u trenutku velikih tenzija između Moskve i Vašingtona oko rata u Siriji.\nAmerički državni sekretar John Kerry je danas rekao da "Rusija zna šta je potrebno učiniti za postizanje mira u Siriji" ali da odbija da preduzme potrebne korake.\nVisoki zvaničnici SAD, Velike Britanije, Francuske, Italije i Njemačke sastaće se u Berlinu u srijedu, 5. oktobra, radi razgovora o zaustavljanju sukoba u Siriji, najavio je danas zvaničnik njemačkog Ministarstva vanjskih poslova.\nA visoki komesar UN za ljudska prava Zeid Rad al Husein upozorio je Rusiju danas zbog korštenja vazdušnih udara nad sirijskih gradom Alepom, gdje, kako je rekao, napadi na civilne mete mogu predstavljati zločin protiv čovječnosti.


PORESKA UPRAVA RS: Tokom 2018. godine obveznici oštetili budžet RS za 3,2 mil KM\nTakođe u prošloj godini, dva izvještaja tužilaštvima podnesena su i zbog sumnje da je izvršeno krivično djelo zloupotreba lažnog stečaja, čime je po budžet RS pričinjena šteta u iznosu 99.812 KM.\nDva izvještaja nadležnim tužilaštvima podnesena su i protiv odgovornih lica zbog sumnje u krivično djelo nepravilno izdvajanje sredstava, čime je po budžet RS pričinjena šteta u ukupnom iznosu 61.453 KM.\nZbog osnova sumnje da je odgovorno lice počinilo krivično djelo falsifikovanje isprava takođe je upućena prijava.\nOsim toga, izvještaj nadležnom tužilaštvu podnesen je i protiv odgovornih lica zbog postojanja osnova sumnje da su počinili krivično djelo oštećenje tuđih prava, čime je po budžet RS pričinjena ukupna šteta u iznosu 12.000 KM.\nU 2018. godini Poreska uprava RS je nadležnom tužilaštvu podnijela i jedan izvještaj protiv odgovornog lica, zbog sumnje da je izvršeno krivično djelo povreda prava radnika, dok je odgovorno lice prijavljeno zbog sumnje da je počinjeno krivično djelo oštećenje ili povlašćivanje povjerilaca, čime je po budžet RS pričinjena šteta u iznosu 352.245 KM.\n- Inspektori Poreske uprave RS će i u narednom periodu, u skladu sa zakonskim ovlaštenjima, nastaviti intenzivano razotkrivanje krivičnih djela iz oblasti poreza, a čijim činjenjem se nanosi šteta budžetu Republike Srpske - ukazao je Nikola Salapura, portparol Uprave.\nIZVOR: Vebsajt eKapija, 04.02.2019.


Streljaštvo: Milovanovićeva u Minhenu, Ilić u Plzenu – Semendria\nStreljaštvo: Milovanovićeva u Minhenu, Ilić u Plzenu\n19. maj 2016. SPORT – Krajem meseca dvoje smederevskih strelaca nastupiće na dva značajna međunarodna takmičenja. Jasmina Milovanović pucaće na Svetskom kupu u Minhenu, a Veljko Ilić na turniru „Streljačke nade“ u Plzenu.\nMeđu 16 strelaca koji će predstavljati Srbiju na trećem turniru ovogodišnjeg Svetskog kupa u Minhenu, od 19. do 25. maja, na predlog sportskog direktora Srećka Pejovića, našla se i Jasmina Milovanović iz Streljačke družine „Smederevo“. Ona će gađati van konkurencije, malokalibarskim pištoljem, za minimalni kvalifikacioni rezultat, neophodan da bi strelac učestvovao na velikom takmičenju. Van konkurencije, vazdušnim pištoljem, gađaće i Brankica Zarić iz Streljačkog kluba „Valter pistols“ iz Kikinde, a Duško Petrov iz Streljačkog kluba „Aleksa Dejović“ gađaće u konkurenciji u obe discipline (vazdušni i MK pištolj). Pored ovo troje strelaca pištoljem nastupiće i svih deset takmičara koji su učestvovali prošlog meseca na drugom Svetskom kupu 2016. u Rio de Žaneiru. Pištoljem u obe discipline: Damir Mikec (Klub streljačkih sportova „Policajac“ iz Beograda) i Dimitrije Grgić (Streljački klub „Akademac“ iz Beograda), Zorana Arunović, Jasna Šekarić (obe Streljački klub „Crvena zvezda“ Beograd) i Bobana Veličković (Streljački klub „Bor 030“). Puškom u sve tri discipline (vazdušna puška, MK puška trostav i MK puška ležeći): Milutin Stefanović, Stevan Pletikosić (obojica Streljački klub „Čika Mata“ Kragujevac) i Milenko Sebić (Streljački klub „Crvena zvezda“ Beograd). Ivana Anđušić Maksimović (Streljački klub „Akademija Maksimović“ Beograd) i Andrea Arsović (Streljački klub „Partizan“ Beograd) nastupiće u disciplinama vazdušna i MK puška trostav. U timu je i troje juniorskih strelaca puškom: u konkurenciji vazdušnom i MK puškom trostav gađaće Milica Babić (Streljački klub „Palilula“ Beograd), a van konkurencije Sanja Vukašinović (Streljačka družina „Novi Sad 1790“) i Stevan Jovanović (SK „Čika Mata“ Kragujevac) takođe u sve tri discipline.\n– Svetski kup u Minhenu je poslednje kriterijumsko takmičenje za sastav ekipe za Olimpijske igre – kaže sportski direktor SSS Srećko Pejović.\nSrbija ima devet olimpijskih kvota za Igre u Riju. Kvote su vlasništvo nacionalnih streljačkih saveza i olimpijskih komiteta.\nO juniorskim reprezentativcima koji putuju na Svetski kup u Minhenu Pejović kaže:\n– Troje juniora Milica Babić, Stevan Jovanović i Sanja Vukašinović odmah posle takmičenja u Minhenu odlaze u Plzen, na turnir Olimpijskih nada, gde će se priključiti ostatku omladinske reprezentacije.\nSastav za Plzen biće usvojen na narednoj sednici Upravnog odbora Streljačkog saveza Srbije (17. maj), a za sada je sigurno da će uz troje strelaca koji će u Češku stići iz Minhena na turniru Olimpijskih nada učestvovati i naš Veljko Ilić, zatim Lazar Kovačević (Streljački klub „Jagodina 92“), Andrija Milovanović (Streljački klub „Niš 1881“), Miloš Ivanović, Nevena Armuš (oboje SK „Čika Mata“ Kragujevac), Marija Kolarević (Streljački klub „Jedinstvo“ iz Stare Pazove, svi puškom i Lea Aleksić (Streljački klub „Novi Beograd Ušće“) pištoljem. Takmičenje u Plzenu je poslednje kriterijumsko za sastav ekipe za juniorsko Evropsko prvenstvo mk oružjem u Talinu (13-19.06.2016).\n« Smederevo, karika u pohodu kineskih čeličana na Evropu?\nOjadili “Olgu Milošević”, presuda posle 10 godina »


Startup pod nazivom Clearview AI je to omogućio, a njegovu aplikaciju trenutno koriste stotine policijskih službi u SAD-u, među ostalima FBI, objavio je prošle subote The New York Times.\nAplikacija funkcioniše tako da upoređuje fotografiju s bazom podataka koja sadrži više od tri milijarde fotografija i za koje Clearview kaže da su prikupljeni s Facebooka, Venmoa, YouTubea i drugih web stranica. Kad prepozna fotografiju, aplikacija se povezuje sa stranicama na kojima se ona izvorno pojavila. Ime osobe na fotografiji lako se može otkriti, a potom se online mogu saznati i ostale informacije.\nPrema veličini Clearviewove baze podataka, ostale slične usluge koje koriste policijske službe doimaju se poput patuljaka. FBI-eva baza podataka, koja sadrži fotografije iz pasoša i vozačkih dozvola, jedna je od najvećih, a u njoj se može pronaći 641 milion fotografija američkih građana.\nClearviewova aplikacija trenutno nije dostupna javnosti, ali Times kaže kako policijski zvaničnici i Clearviewovi investitori smatraju da će uskoro postati dostupna. Policijski zvaničnici kažu kako su aplikaciju koristili za rješavanje kaznenih djela od krađe po trgovinama, preko seksualnog iskorištavanja djece do ubistva.\nMeđutim, zagovornici privatnosti upozoravaju da bi aplikacija mogla pogrešno prepoznati osobe u policijskim pretragama te da bi se mogla koristiti za protivzakonito praćenje i uznemiravanje.\nTakođe su upozorili da se tehnologija prepoznavanja lica može koristiti za masovni nadzor stanovništva. Regulacija tehnologije prepoznavanja lica trenutno nije standardizovana. Nekoliko gradova, među kojima je i San Francisco, zabranilo je njeno korišćenje, ali savezni zakoni zasad ne postoje.\n"Moraćemo se zaista uhvatiti u koštac s parametrima zaštite privatnosti i kontrole upotrebe ove tehnologije", rekao je na raspravi zastupnik demokrata iz Virginije Gerry Connolly.\nU novembru su dva senatora predstavila zakonski prijedlog, koji su podržali i republikanci i demokrati, a usmjeren je na ograničavanje ove tehnologije u službama kao što su FBI ili imigraciona i carinska kancelarija.\n"Tehnologija prepoznavanja lica može biti snažan alat za policijske službe, ali sama njena moć čini je zrelom za zloupotrebe", rekao je republikanski senator iz Ute Mike Lee.


Funkcioneri i aktivisti SNS Alibunar slobodno vreme koristili za čišćenje Deliblatske Peščare - Radio televizija Pančevo\nZavršen sastanak: U Srbiji je dramatično!\nVučić:Najlepši poklon od dece iz Gračanice\nFunkcioneri i aktivisti SNS Alibunar slobodno vreme koristili za čišćenje Deliblatske Peščare\n18. decembra 2019. 18. decembra 2019. 0604\nSrpska napredna stranka Alibunar sprovela je akciju čišćenja Devojačkog bunara kroz koju je ukazala koliko je bitno pomoći svojim sugrađanima i čuvati parkove prirode. I u prethodnom periodu aktivisti i funkcioneri iz ove Opštine nakon radnog vremena uređivali su zelene oaze, ali i sređivali i druge delove ove Opštine\nČlanovi Opštinskog odbora Srpske napredne stranke Alibunar pružili su primer kako treba brinuti o zaštiti životne sredine, parkovima kao i građanima, tako što su u popodnevnim satima, nakon radnog vremena čistili Deliblatsku peščaru. Više od sto aktivista i članova SNS uređivalo je park u samom centru Peska.\nPoverenica OO SNS u Alibunar Danijela Lončar , istakla je da je veoma bitno, da se očuva park prirode u Deliblatskoj peščari, navodeći da su članovi i aktivisti ove stranke iskoristili svoje slobodno vreme kako bi uredili peščaru.\nPeščaru je čistio i Marko Popadić, direktor JKP„ Gradska čistoća“ Beograd koji je svoje slobodno vreme iskoristio kako bi pomogao u čišćenju.\nSrpska napredna stranka, ovakvim akcijama širom južnog Banata, pruža primer dobre prakse i kako bi trebalo da izgleda uređeno i organizovano društvo.\n“Za SNS nema male i veće akcije, pošto našim svakodnevnim delovanjem pokazujemo kako se društvo razvija i kako bi trebalo svi da se ponašamo prema našim komšijama, prijateljima,sugrađanima,zelenim površinama i parkovima”, saopštili su iz opštinskog odbora ove stranke u Alibunaru.\nPredavanje o bezbednosti slepih i slabovidih u saobraćaju\nUdes na putu za Bavanište\nFK “Železničar” na pripremama u Budvi\nVučić:Dobar sastanak sa Varheijem, hvala na podršci\nJovanović: Prijavljeno više od 1.060.000 građana za vakcinaciju\nAleksandra Miloševska 5. marta 2021. 5. marta 2021.


08-05-2018 08:05 Izdvojeno Srbija Politika\nPredsednik Srbije Aleksandar Vučić danas putuje u Moskvu. Biće prvi državnik koga će u novom mandatu ugostiti ruski predsednik Vladimir Putin, samo dan posle inauguracije.\nKako je saopšteno iz Kremlja, predsednici Rusije i Srbije razgovaraće o realizaciji zajedničkih projekata, razvoju saradnje i aktuelnim regionalnim pitanjima.\nPosle zvaničnog susreta koji se očekuje tokom popodneva, uslediće i zajednička večera dvojice predsednika.\nVučić će sutra prisustvovati i Vojnoj paradi koja se u Moskvi tradicionalno održava povodom Dana Pobede nad fašizmom u Drugom svetskom ratu.\nZanimljivo je da će osim srpskog predsednika, ovom događaju prisustvovati još samo jedan svetski zvaničnik – predsednik Vlade Izraela Benjaminu Netanjahu.\nPredsednik Srbije boravio je prethodna dva dana u Turskoj, gde se sastao sa predsednikom Redžepom Tajipom Erdoganom. Ministri iz delegacije potpisali su tom prilikom više bilateralnih sporazuma.\nHrvati mogu udariti na Srbe, a SAD sprema krvavi džumbus. Više o tome čitajte OVDE.\nSastanak Vučića i Putina u Kremlju prošle godine\nDAN D ZA TEHERAN: Tramp danas odlučuje da li Amerika izlazi iz nuklearnog sporazuma sa Iranom\nAMERIKANCI SPREMAJU HAOS U REPUBLICI SRPSKOJ: Dodik traži od ambasade SAD da otkrije kome daje 12 miliona dolara!


Vi ste ovde:Početna»Projektne aktivnosti»Pravna podrška pregovorima – projekat koji prenosi iskustvo i znanje\nBy Jovan objavljeno\t 14/11/2017 Projektne aktivnosti\n“Nadamo se do kraja godine mogućnosti da otvorimo još jedan broj poglavlja, što će značiti zadržavanje dobrog momentuma u procesu pregovora”, rekla je Tanja Miščević, šef Pregovaračkog tima za vođenje pregovora o pristupanju Republike Srbije Evropskoj uniji, otvarajući sastanak projekta Pravna podrška pregovorima sa korisnicima 7. novembra 2017. “No posao time nije završen i očekujemo i dalje pomoć projekta Pravna podrška pregovorima i eksperata u razumevanju procesa i izradi dokumenata. Računamo i na podršku i pomoć Evropske unije kao našeg partnera u pregovaračkom procesu”.\n“Pristupanje Evropskoj uniji u suštini predstavlja veliki posao za administraciju da nastavi reforme kako bi se građanima omogućio bolji kvalitet života”, rekao je Ingve Engstrom, šef sektora za saradnju Delegacije Evropske unije u Srbiji. On je istakao da vrsta pomoći koju pruža projekat Pravna podrška pregovorima nosi dodatnu vrednost, jer pomaže srpskoj administraciji u ovom procesu putem saveta o načinima primene pravnih tekovina, pronalaženju odgovarajućih rešenja i “prevođenju” direktiva kako bi se prilagodile srpskoj realnosti. Pored transpozicije propisa, drugi aspekt od ključnog značaja je i kapacitet administracije za sprovođenje reforme, dodao je on.\n„Koordinacija, komunikacija i posvećenost poslu su principi koje smo zajednički uspešno primenili u našoj svakodnevnoj dosadašnjoj saradnji“, rekla je Mojca Grošelj, vođa projekta vrednog 2,6 miliona evra, kojim Evropska unija pomaže Srbiji da poboljša usklađenost domaćeg zakonodavstva sa pravnim tekovinama EU u 13 pregovaračkih poglavlja i unapredi kapacitete relevantnih institucija za uspešno vođenje pristupnih pregovora.\nOna je predstavila aktivnosti i zajednički napredak koji je ostvaren u proteklih 16 meseci sa korisnicima koji uključuju: Ministarstvo za evropske integracije, Pregovarački tim, Ministarstvo finansija, Ministarstvo trgovine, turizma i telekomunikacija, Ministarstvo ekonomije, Ministarstvo poljoprivrede, šumarstva i vodoprivrede, Ministarstvo zaštite životne sredine, Ministarstvo rudarsta i energetike, Ministarstvo zdravlja, Narodnu banku Srbije i mnoge druge institucije.\n„Iskustvo i znanje koje stičemo kroz projekat Pravna podrška pregovorima su neprocenjivi, kako za podizanje kapaciteta, tako i za dalji rad u pregovaračkom procesu“, zaključila je Ksenija Milenković, pomoćnik ministra za evropske integracije.